Goonssip: Ήρθε η ώρα των απολύσεων στον Δημόσιο τομέα;\nΤα κουκιά δεν έβγαινα εξαρχής. Η τρόικα το είχε πει εξάλλου: ''Θέλουμε μείωση του μισθολογικού κόστους. Αν θα μειώσεις μισθούς ή θα..... απολύσεις κόσμο είναι δικό σου θέμα''. Το σοσιαλιστικό ΠΑΣΟΚ φυσικά επέλεξε το πρώτο. Δεν είναι στη φύση του οι απολύσεις, ούτε και οι πολλές πολλές διαμάχες με τα συνδικάτα των οποίων κατά 99% διεκδικεί την πατρότητα...\nΈτσι είχαμε μια οριζόντια περικοπή (ότι εξέχει πάνω από 20% κόβεται) αδιακρίτως των μισθών, είτε έπαιρνες 800 είτε έπαιρνες 8.000 το μήνα έχανες το ίδιο ποσοστό. Και φυσικά είχε δίπλα του όλες τις συντεχνίες σε αυτό το πρώτο βήμα. Ήταν ένα βελούδινο χάδι γι' αυτούς σχετικά με τον απλό δημόσιο υπάλληλο, τον στρατιωτικό κλπ. που ουσιαστικά έγινε νεόπτωχος και ήρθε να ''ακουμπήσει'' το επίπεδο της φτώχειας.\nΤο έχουμε πει αρκετές φορές σε αυτό το blog και θα το πούμε άλλη μία. Ο Παπανδρέου θα κάνει εκλογές όταν δεν θα του βγαίνουν τα νούμερα. Όταν οποιοδήποτε πασάλειμμα δεν αποδίδει τα προσδοκώμενα και πρέπει να βάλει βαθιά το μαχαίρι για να έχει αποτελέσματα. Και είμαστε πολύ κοντά σε αυτό το σημείο. Οι δημόσιοι υπάλληλοι π.χ είναι ένα βαρίδι στην όλη προσπάθεια και πρέπει να μειωθεί άμεσα το μισθολογικό κόστος.\nΓια να τους βγουν τα νούμερα του μισθολογίου πρέπει να παίρνουν 800 ευρώ όλοι. Και όταν λέω όλοι εννοώ όλοι, σε ΔΕΗ, ηλεκτρικό και λεωφορεία, δικαστές κλπ. Αστεία πράγματα. Η εναλλακτική του είναι μαζικές απολύσεις. Περίπου 200.000 άτομα και άμεσα. Είτε ασφυκτικό πρεσάρισμα για να βγούνε στη σύνταξη. Σε αυτό τον τομέα η κυβέρνηση κάνει ότι μπορεί, την αλήθεια να λέμε, για να συνταξιοδοτήσει τον κόσμο και να μειώσει το μισθολογικό κόστος.(νόμοι, τρομοκρατία ΜΜΕ κλπ).\nΈτσι ο φίλτατος πρωθυπουργός είναι σε ένα κρίσιμο σταυροδρόμι. Αν το συνδυάσει κανείς με τα έξωθεν μηνύματα τότε η πλάστιγγα αρχίζει να γέρνει επικίνδυνα προς το μέρος των εκλογών. Η απόφαση του φυσικά εξαρτάται και από την 25η Μαρτίου. Αλλά ο Παπανδρέου και οι παρατρεχάμενοι του ξέρουν ήδη το πόρισμα και έχουν πάρει τις αποφάσεις τους. Αν τους δούμε μέσα στον Μάρτιο ιδιαίτερα φιλολαϊκούς τότε πάμε σε εκλογές, αλλιώς απολύσεις...


Δοκιμάζεται στο Μπέλφαστ η Εθνική\nΠρώτη καταχώρηση: Πέμπτη, 8 Οκτωβρίου 2015, 09:28\nΜε στόχο την πρώτη της νίκη μετά από έντεκα παιχνίδια η Εθνική ομάδα ποδοσφαίρου αντιμετωπίζει εκτός έδρας τη Βόρειο Ιρλανδία για την 9η αγωνιστική της προκριματικής φάσης του Euro 2016 (21:45, ΕΡΤ1, OTE Sport 1).\nΤο αντιπροσωπευτικό μας συγκρότημα έχει αποκλειστεί από την τελική φάση του Ευρωπαϊκού πρωταθλήματος και βρίσκεται στην τελευταία θέση του πέμπτου ομίλου με τρεις βαθμούς μετά από οκτώ παιχνίδια! Η τελευταία νίκη της Ελλάδας ήταν στο Μουντιάλ της Βραζιλίας, όταν είχε επικρατήσει της Ακτής Ελεφαντοστού με 2-1.\nΟ Κώστας Τσάνας αναμένεται να τοποθετήσει τον Καρνέζη κάτω από τα δοκάρια και στην άμυνα τους Τοροσίδη, Παπασταθόπουλο, Μόρα και Χολέμπας. Αμυντικό χαφ θα αγωνιστεί ο Τζιόλη, ο οποίος θα παίρνει βοήθειες από τους Σάμαρη και τον Κονέ. Επιθετικό και δημιουργικό ρόλο θα έχουν οι Φορτούνης, Καρέλης και στην κορυφή θα ξεκινήσει ο Μήτρογλου.\nΤην αποστολή συμπληρώνουν οι Καπίνο, Βελλίδης, Βύντρα, Σταφυλίδης, Τζανετόπουλος, Κίτσιου, Πέλκας, Ταχτσίδης, Μάνταλος και Αραβίδης.\nΓια τους Βορειοϊρλανδούς ο Μάικλ Ο’ Νιλ θα παρατάξει σύστημα 4-1-4-1. Στο αρχικό σχήμα αναμένεται να παίξουν οι Μακ Γκόβερν, Χιουζ, Μπρουντ, Μακ Όλεϊ, Κάτσκαρτ, Μακ Νερ, Ντάλας, Ντέιβις, Νόργουντ, Κόρι Έβανς και Μαγκένις.\nΣτον πάγκο θα βρίσκονται οι Κάρολ, Μάνους, Φέργκουσον, Χόντσον, Μακ Κουρτ, Ράιαν Μακ Λάφλιν, Μακ Γκιν, Γουόρντ, Μακ Κέι, Γκριγκ, Μπόις.\nΤελευταία ενημέρωση: Πέμπτη, 8 Οκτωβρίου 2015, 09:31


Στις 11 η ανακοίνωση για το “άνοιγμα” της αγοράς! Ιδού τα μέτρα που στην πράξη… δεν θα ισχύσουν – flamis.gr\nΣτις 11 η ανακοίνωση για το “άνοιγμα” της αγοράς! Ιδού τα μέτρα που στην πράξη… δεν θα ισχύσουν\nΤα μέτρα που θα ισχύσουν για την αγορά τα Χριστούγεννα θα παρουσιάσουν σήμερα , στις 11.00 το πρωί, ο κυβερνητικός εκπρόσωπος, Στέλιος Πέτσας και ο υπουργός Ανάπτυξης, Άδωνις Γεωργιάδης.\nΗ επιτροπή των λοιμωξιολόγων που συνεδρίασε χθες το πρωί συμφώνησε κατά πλειοψηφία να εισηγηθούν άρση μέτρων στην κυβέρνηση και το άνοιγμα από Δευτέρα 14 Δεκεμβρίου των κομμωτηρίων, των βιβλιοπωλείων, και το click away από τα εμπορικά καταστήματα.\nΠάντως όλα τα παραπάνω είναι δύσκολο να εφαρμοστούν στην πράξη. Ποιος θα ελέγχει το click away; Προβλέπεται μπάχαλο, και ίσως ήταν προτιμότερο να ανοίξει η αγορά με απλά και εύκολα στην εφαρμογή τους μέτρα.\nΕφιάλτης για Πατρινούς εμπόρους! Γίνονται μέχρι και εκβιασμοί… σε κλειστά καταστήματα\nΚορωνοϊός: Αργή αλλά σταθερή η υποχώρηση της επιδημίας – Γιατί οι ειδικοί είπαν «όχι» στο λιανεμπόριο


ΛΟΓΙΚΗ ΑΤΑΞΙΑ: Σεπτεμβρίου 2010\nΓια να λέμε του στραβού το δίκιο.\nΤα μέτρα είναι προς τη σωστή κατεύθυνση!\nΠροσωπικά με ενθουσίασαν.\nΕπειδή όμως για την Ελλάδα μιλάμε, περιμένω να δω τι θα γίνει μέχρι το τέλος. Να δούμε πως θα την καταντήσει τη μεταρρύθμιση η περίφημη ελληνική διαβούλευση με τις συντεχνίες.\nΓεια και χαρά σου φανατική μου αναγνώστρια....\nΌπως ίσως θα έχεις καταλάβει η κατάσταση είναι απάλευτη. Δεν υπάρχει χρόνος για τίποτα. Συνεπώς, τα Νέα του blog σε τίτλους...\n1. Το οικολογικό jeep αν και οδεύει προς πώληση έπρεπε να\nταξινομηθεί στις λίστες της Πρωτεύουσας αν ήθελα να συνεχίσω να το παρκάρω δωρεάν. Το συνολικό ποσόν που περιλαμβάνει τέλος ταξινόμησης, τέλος κυκλοφορίας για ένα χρόνο, ΚΤΕΟ, άδεια για πάρκινγκ στην περιοχή, ανήλθε για το 4λιτρο αυτό αμάξι στο ποσόν των 109 ευρώ. Ναι καλά άκουσες. Εκατόν εννέα ευρώ. Πριν αυτοκτονήσεις σημείωσε σε παρακαλώ ότι το ΙΧ δεν αποτελεί τεκμήριο για καμία κατηγορία κυβικών, ενώ το γέμισμα του ρεζερβουάρ δεν ξεπερνά τα 28 ευρώ. Στην Ελλάδα για το αυτοκίνητο αυτό θα ήθελα ένα στεγαστικό δάνειο το χρόνο για να το συντηρώ.\n2. Taxation without representation λοιπόν εδώ και μία εβδομάδα. Κάθε πολιτεία έχει τις δικές τις πινακίδες και ως εκ τούτου το δικό της σλόγκαν γραμμένο σε αυτές. Για παράδειγμα η πολιτεία της Νέας Υόρκης έχει το "The Empire State" λόγω του Empire State Building, το Delaware το "The first state" ως η πρώτη εδραιωμένη πολιτεία κ.ο.κ. Στην πρωτεύουσα έχουμε το Taxation Without Representation. Είναι παράφραση της ιστορικής φράσης No Taxation Without Representation το 1750 και 1760 που οδήγησε στην Αμερικανική Επανάσταση και την Ανεξαρτησία των ΗΠΑ από τους Άγγλους. Το σλόγκαν αυτό είναι η διαμαρτυρία των κατοίκων της Πρωτεύουσας στο ιδιότυπο καθεστώς που ισχύει εδώ σε σχέση με τις υπόλοιπες 50 πολιτείες. Η περιοχή της Πρωτεύουσας βρίσκεται, σύμφωνα με το Αμερικανικό Σύνταγμα, υπό τον πλήρη έλεγχο του Κονγκρέσου με αποτέλεσμα οι κάτοικοι να μην έχουν δικαίωμα ψήφου για τη Γερουσία. Το παράδοξο αυτό δεν μπορεί να λυθεί χωρίς τη σύμφωνη γνώμη Ρεπουμπλικάνων και Δημοκρατικών, ως ζήτημα που επαφίεται στο Σύνταγμα. Οι Ρεπουμπλικάνοι διαφωνούν με το πρόσχημα ότι πρόκειται για Ομοσπονδιακό έδαφος. Στην πραγματικότητα δε θέλουν να διακυνδινεύσουν την προνομοιακή γι αυτούς Βουλή της Γερουσιάς αφού στην περιοχή κατοικούν κατά κύριο λόγο αφροαμερικάνοι.\n3. Εδώ, όπως και εκεί, ετοιμαζόμαστε για Δημοτικές Εκλογές. Και αυτό το καταλαβαίνεις από τα έργα που γίνονται. Το πιστεύεις δεν το πιστεύεις η κατάσταση δε διαφέρει από την Ελλάδα. Έχουν πάθει αμόκ όλοι οι δήμοι και κάνουν έργα στους δρόμους. Το πρόβλημα είναι πως έχουν κλείσει όλοι οι δρόμοι. ΟΛΟΙ όμως, με αποτέλεσμα τεράστια μποτιλιαρίσματα. Κατά τα άλλα ένα σωρό νέα φρούτα βγαίνουν και διεκδικούν χρίσματα. Οι Ρεπουμπλικάνοι έχουν ξεπεράσει φέτος κάθε όριο βλακείας. Χαρακτηριστικη περίπτωση της Κριστίν Ο Ντόνελ η οποία κατεβαίνει στις εκλογές με πρωτοποριακές απόψεις τύπου "Όχι σεξ πριν το γάμο" (συμφωνώ, γιατί μπορεί να καθυστερήσει την τελετή), "Η ομοφυλοφιλία είναι επιδημία" (συμφωνώ, άλλωστε γενικά η Ζωή είναι επιδημία!). Αποδεικνύουν οι Ρεπουμπλικάνοι πως είτε ο Mεσαίωνας καλά κρατεί σε πολλά μέρη της χώρας, ή έχουμε να κάνουμε με μία νέα μορφή του ιού της βλακείας. Εγώ είμαι ακόμα νέος στα αμερικανικά πράγματα αλλά παρακολουθώ μανιωδώς Fox News. Είμαι fun του Glenn Beck ο οποίος έχει ένα πίνακα στην εκπομπή του και γράφει "ρητά", τύπου "ο προοδευτισμός είναι εχθρός της δημοκρατίας" κλπ κλπ... Οι άνθρωποι του Fox News έχουν ξεφύγει από τον υπερσυντηριτισμό, τη λασπολογία γκεμπελικού τύπου, τον ξεδιάντροπο φασισμό, τα όρια της ανοησίας και της σχιζοφρένειας...οι άνθρωποι κάνουν Τέχνη αλλά κανείς δεν τους καταλαβαίνει! Γιατί χωρίς αυτούς ΔΕ ΘΑ ΕΙΧΑΜΕ FAMILY GUY !!!!!\n4. Στα καθ' υμάς τώρα, τις προάλλες συζητούσα και πάλι σχετικά με την οικονομία της Ελλάδας, αυτή τη φορά με έναν Έλληνα οικονομολόγο που κάνει το μεταπτυχιακό του στο George Washington. 2 νούμερα μου έδωσε: 30 δις το φετεινό έλλειμα, από τα οποία τα 12 είναι ανατροφοδότηση του χρέους. Ακόμα και η πλήρης άρνηση του χρέους θα σε άφηνε με μία τρύπα 18 δις. Με δεδομένη την ακαριαία (και αορίστου χρόνου) απομόνωσή σου από τις διεθνείς αγορές η επιλογή σου θα ήταν όχι απλά πτώχευση, αλλά χάος. Να δούμε τότε τι θα έκαναν οι μάγκες ΔΝΤ-μάχοι, οι οποίοι απλώς δεν έχουν ιδέα από οικονομία (βασικά δεν έχουν ιδέα από τίποτα αλλά μην το κάνουμε θέμα). Ο φίλος μου βέβαια θεωρεί δεδομένη την πτώχευση το 2011, αφού το κράτος δε θα καταφέρει να τραβήξει κι άλλα χρήματα από τους πολίτες. Τότε θα υπάρξουν νέα μέτρα που θα στραγγαλίσουν πλήρως την όποια οικονομική δραστηριότητα των Ελλήνων. Οι οποίοι Έλληνες έχουν, όπως μου είπε, τραπεζικά αποθέματα στο εσωτερικό περίπου 280 δις και στο εξωτερικό άλλα τόσα! Δεν είμαστε και τόσο φτωχός λαός, δηλαδή. Έχουμε ένα σοβιετικού τύπου κράτος που μας κλέβει από τη μία και το κλέβουμε από την άλλη. Ευτυχώς ξεμπερδεύουμε.\n6. Ξεμπερδεύομε και εμείς όπως και οι σύντροφοι στο Νησί της Επανάστασης! Λίγες μέρες μετά την τοποθέτηση του Φιντέλ ότι "το σύστημα δεν τραβάει", η Κούβα απελευθερώνει σημαντικό μέρος της αγοράς της για να «διατηρηθεί και να συνεχιστεί η τελειοποίηση του σοσιαλισμού". Ζήσαμε να το ακούσουμε και αυτό...Κάλιο αργά παρά ποτέ για έναν καταταλαιπωρημένο λαό κάτω από τα ψευδεπίγραφα θεωρήματα της απάνθρωπης ιδεολογίας που του "χάρισε" μία ουτοπία στην οποία δεν έχεις τίποτα, εκτός από "πουτάνες με πτυχίο πανεπιστημίου". ( Στο σημείο αυτό πρέπει να αναφερθώ στη Yoani Sánchez παραθέτοντας απόσπασμα από την ανάρτηση του Κούταβου: Η Sanchez είναι μία από τις λίγες φωνές που αψήφησαν το καθεστωτικό παραπέτασμα λογοκρισίας και αποτελούν σήμερα εναλλακτική πηγή πληροφόρησης για την καθημερινή ζωή, τα προβλήματα και τις ελπίδες των κατοίκων της Κούβας. Φιλόλογος και δημοσιογράφος πεδίου, η γυναίκα αυτή χαρακτηρίζεται από τον διεθνή τύπο ως ένας από τους πλέον σημαίνοντες ανθρώπους της Λατινικής Αμερικής. Το κόστος δυσβάστακτο, καθώς το καθεστώς την χαρακτηρίζει επαγγελματία αντιφρονούντα, πράκτορα ξένων δυνάμεων και κλιμακώνει μία πίεση, η οποία τον Νοέμβριο του 2009 κατέληξε σε ξυλοδαρμό εκείνης και του συζύγου της από κυβερνητικούς πράκτορες. Το blog της μεταφρασμένο στα Ελληνικά μπορεί κανείς να το παρακολουθεί εδώ)\n7. 52 χρόνια του πήρε του Φιντέλ να το καταλάβει, δεν είναι πολλά. Και λέω ότι δεν είναι πολλά γιατί υπάρχουν ακόμα και πιο χαζοί μαθητές. Η Αλέκα και ο Κιμ Γιογκ Ιλ της Β. Κορέας. Στην προτελευταία αυτή Ουτοπία, μεταξύ άλλων, οι υπηρεσίες Υγείας φτάνουν στο ένα ευρώ ανά κάτοικο, σύμφωνα με τη Διεθνή Αμνηστία. Εκεί οι εγχειρήσεις γίνονται χωρίς αναισθητικό ή και με χρησιμοποιημένες βελόνες. Είδες μωρό μου τι ωραίους κόσμους φτιάχνεις όταν αφαιρείς την υπεραξία από το προϊόν; (ποιο προϊόν; λέμε τώρα...)\n8. Και λέω προτελευταία γιατί έχουμε και μία νέα Ουτοπία...Τη Μαριναλέντα! Νέα μόδα !! Όλοι μιλάνε για το θαύμα στην Ισπανία! Το δήμαρχό της οποίας Μαριναλέντα περιέφερε η Αλέκα στο τελευταίο φεστιβάλ της ΚΝΕ, για να μιλήσει για το σοσιαλιστικό δημιούργημα. Η φάτσα του Δημάρχου-Μεσσία ο οποίος εφαρμόζει ένα εκπληκτικό στρατηγικό μάρκετινγκ διαφημίζοντας το δημιούργημά του θα κυκλοφορήσει προσεχώς σε μπλουζάκια, κονκάρδες, μπρελόκ και αναπτήρες. Πρόκειται δε να αποσυρθεί η φώτο του Τσε και να μπει η δική του. Πληροφορίες που θέλουν το Νταλάρα να δώσει συναυλίες στη Μαριναλέντα διασταυρώνονται ως ανακριβείς. Εκεί θα πάει ο Τσακνής, ο Μαχαιρίτσας και ο Κότσιρας και ίσως και οι Πυξ Λαξ που επανενώθηκαν για μια ακόμα τελευταία συναυλία του χρόνου (τώρα που "έφυγε" ο Ξυδούς, πάει δια λιγότερα η πίτα- οπότε είναι καλά τα λεφτά).\nΣε αυτήν τη νέα φάρμα των Ζώων που τα ενοίκια είναι λέει 400 ευρώ (μπορεί και λιγότερο), όλοι πληρώνονται ισότιμα 1600 ευρώ και είναι μια χαρά χαρούμενοι. Μια χαρά χαρούμενοι μέχρι να καταλάβουν ότι δεν παράγουν όλοι το ίδιο άρα δε μπορούνε να πληρώνονται όλοι το ίδιο. Ο τεμπέλης θα γίνει κηφίνας (γιατί να δουλεύει; - αφού έτσι κι αλλιώς θα πληρωθεί), ο εργατικός θα τσατιστεί και θα σταματήσει και αυτός να δουλεύει (γιατί να δουλεύει αυτός και από τον κόπο του να ζούνε οι κηφίνες;) και όλα θα βουλιάξουν αφού αυτό που τελικά θα αναδιανέμεται (δίκαια) θα είναι ....η φτώχεια. Ό,τι γίνεται με την Ελλάδα και γενικότερα σε κάθε Ουτοπία..\nΗ ζωή τραβάει την ανηφόρα, με σημαίες ...και με τα βούρλα που τις κράτανε! Τα βούρλα που είναι πρόθυμα να πιστέψουν σε κάθε τι άλλο, παρά στον εαυτό τους...\nΕίναι η ίδεα μου, ή ....\n(κλικ πάνω στην εικόνα για να διαβάσεις τη λεζάντα)\nΥ.Γ. Η φωτογραφία είναι η πρώτη εικόνα από το 2ο τεύχος του Αστερίξ: "ΟΒΕΛΙΞ κ ΣΙΑ". Η λεζάντα είναι παράφραση του : "Μια κάποια χαλαρότητα επικρατεί στο ρωμαϊκό οχυρό Μπαμπαορούμ". Σε νεότερη έκδοση του Αστερίξ κάποιος βλάκας μεταφραστής έχει αλλάξει τη φράση.\nΣκέψεις πάνω στη φωτογραφία.\nΔε συνηθίζω να σχολιάζω φωτογραφίες, εδώ όμως θα κάνω μία εξαίρεση αφού η συγκεκριμένη παράσταση με έχει προβληματίσει πάρα πολύ. Γι αυτό και ζήτησα τη γνώμη σου. Ο φίλος Asteroid έχει δίκιο. Όλες οι απόψεις ταυτίζονται γύρω από την κατάσταση στην οποία έχει περιέλθει η χώρα μετά την επέλαση της Τρόικας. Η φώτογραφία δείχνει αυτήν την αντίφαση έτσι όπως πάνω κάτω την περιέγραψε το ΑΕΡΙΚΟ. Εγώ στην ανάλυσή μου θα σημείωνα και ως φόντο το υπουργείο εξωτερικών.\nΠαρατηρώντας τη φωτογραφία η πρώτη μου σκέψη είναι πως το κοντράστ είναι εντελώς τυχαίο. Η ζητιάνα, άλλωστε, βρισκόταν εκεί πολύ πριν επέλθει το ΔΝΤ. Ζητιάνοι υπήρχαν, υπάρχουν και θα υπάρχουν.\nΕπιπλέον, ούτε το πολιτικό μήνυμα της ανισότητας και της αδικίας που παράγει ο Καπιταλισμός μπορεί να είναι σωστό αλλά πρέπει να παραδεχτούμε ότι είναι ντε-μοντέ. Κανείς δεν εγγυάται άλλωστε πως στη συγκεκριμένη περίπτωση η ζητιάνα μπορεί να έχει και αρκετά περισσότερα από όσα φαίνεται ότι έχει. Η παρατήρηση του ΑΕΡΙΚΟΥ είναι πολύ σωστή.\nΔεν είμαι πολέμιος του ΔΝΤ. Προσωπικά, στη φάση που βρίσκομαι, θα με βόλευε πολύ περισσότερο να ήμουν πολέμιος. Δεν είμαι ούτε κάτοικος της Ελλάδας, ούτε έχω και χρήματα εκεί για να φοβάμαι. Θα έπρεπε να μην το θέλω το ΔΝΤ. Έτσι η Ελλάδα θα είχε πτωχεύσει τον περασμένο Μάιο και θα έμπαινε για καμια 10αριά χρόνια στο γύψο. Συνεπώς καλώς εχόντων των πραγμάτων, όταν θα επανερχόμουν στα πάτρια εδάφη θα έβρισκα ένα κράτος μικρό εως ανύπαρκτο και χωρίς (τόσο μεγάλο) χρέος, με το λαό του διαλυμένο και έτοιμο να σου πουλήσει την Ακρόπολη όσο μια Κάντιλακ.\nΒλέποντας αυτή τη φωτογραφία η δική μου σκέψη είναι άλλη:\nΠόσοι ζητιάνοι θα υπήρχαν στη φωτογραφία αν δεν υπήρχε ο κύριος Τόμσεν του ΔΝΤ;\nΔηλαδή για να επιστρέψω την περιγραφή των φίλων bloggers σχετικά με την κατάσταση που δημιούργησε η Τρόικα, θέλω να τους ρωτήσω αν μπορούν αν φανταστούν πώς θα ήταν η κατάσταση αν δεν είχε έρθει η Τρόικα και η Ελλάδα πτώχευε...\nΜοιρολατρική, αποπροσανατολιστική, δουλοπρεπής, ανθελληνική....η σκέψη μου είναι πάνω από όλα ρεαλιστική.\n... Και το ξέρεις πολύ καλά...\nΌταν η Τέχνη....\nδεν έχει κανένα νόημα....ή το νόημά της είναι το ακριβώς αντίστροφο της πραγματικότητας.\nΚαλορίζικος ο μεσαιωνικός τρόπος σκέψης...\nUPDATE: Ο κύριος στη φωτογραφία είναι ένας από τους ελεγκτές του ΔΝΤ και η φώτο τραβήχτηκε νομίζω την πρώτη φορά που ήρθε η περίφημη τρόικα στην Αθήνα για να ελέγξει τα οικονομικά.\nΘα ήθελα απλώς να ξέρω τι λέει για τον καθένα απο σας αυτή η φωτογραφία. Είμαι ειλικρινά πολύ περίεργος να μάθω...Είναι πολύ πιθανό να καταλήξουμε σε ακριβώς αντίθετα συμπεράσματα!


Χριστίνα Λαμπίρη: «Όταν μου είπε η κόρη μου ότι θα ασχοληθεί με τη δηµοσιογραφία, της απάντησα ‘είσαι τρελή’» | Gossip-tv.gr\nΧριστίνα Λαμπίρη: «Όταν μου είπε η κόρη μου ότι θα ασχοληθεί με τη δηµοσιογραφία, της απάντησα ‘είσαι τρελή’»\nΓια το πώς βλέπει τη δουλειά της ο σύζυγός της Θανάσης Αδαμόπουλος, για την αντίδρασή της όταν η κόρη της Μαρίσα της ανακοίνωσε ότι θα ασχοληθεί με τη δημοσιογραφία αλλά και για το πώς περνούν συνήθως τις ημέρες του Πάσχα, μίλησε η Χριστίνα Λαμπίρη...\nΠώς βλέπει τη δουλειά σου ο σύζυγός σου;\n«Χαλαρά. Γιατί δεν είµαι από τους ανθρώπους που θα τον τρέχω δεξιά και αριστερά, να τον αποσυντονίζω. Ο Θανάσης δεν µε είχε δει ποτέ στην τηλεόραση, δεν ήξερε καν τι ώρα είναι η εκποµπή. Πλήττει αφόρητα όταν θα βγούµε και θα πρέπει να µιλήσει για τα επαγγελµατικά µου. Είναι προστατευµένη η ζωή µου. Για εµένα, η λέξη-κλειδί στη ζωή είναι «ισορροπία». Να µπορείς να έχεις µέτρο και ισορροπία. Ακόµη το γεγονός πως είχα παιδί µε έβαζε σε µια διαδικασία ισορροπίας. Την ώρα δηλαδή που άλλοι συνάδελφοι πήγαιναν για ποτό µετά τη δουλειά, εγώ πήγαινα σπίτι γιατί είχα τη Μαρίσα. Και πέρασα και περιόδους που τα ωράριά µας ήταν ανάποδα και βρισκόµασταν µόνο τα Σαββατοκύριακα. Και αν δούλευα τα Σαββατοκύριακα, την είχα µαζί µου, για να κερδίσουµε χρόνο µαζί. Η Μαρίσα έχει µεγαλώσει µέσα στα µοντάζ. Όταν τελείωνε το σχολείο και ψάχναµε µε τι θα ασχοληθεί, µου λέει «δηµοσιογραφία» και της απαντώ «είσαι τρελή». Και µου λέει, «µα, ρε µαµά, είναι η µόνη δουλειά που ξέρω να κάνω»».\nΠώς σας αρέσει να περνάτε τις ηµέρες του Πάσχα;\n«Και τα Χριστούγεννα και το Πάσχα είναι εντελώς οικογενειακές γιορτές. Το κουβαλάω από το σπίτι µου αυτό. Είναι µια ευκαιρία να βρεθεί όλη η οικογένεια, γιατί τώρα είµαστε στους πέντε ανέµους - δηλαδή η Μαρίσα στη δουλειά της µε τον αγαπηµένο της, εγώ στη δουλειά µου µε τον άντρα µου, η µαµά µου, η αδερφή µου και η ανιψιά µου µε τις υποχρεώσεις τους. Οπότε, δεν υπάρχει ωραιότερη εικόνα απ' το να µαζευτούµε στο τραπέζι. Η οικογένειά µου και η οικογένεια του άντρα µου είναι 20 άτοµα».\nΠοια φαγητά δεν πρέπει να τρώτε ποτέ το πρωί\nΤηλεθέαση: Σάρωσε το MasterChef - Τι νούμερα σημείωσαν τα υπόλοιπα προγράμματα; (Photos)\nFood N’ Friends: Ο Σάββας Πούμπουρας αναλαμβάνει δράση στην κουζίνα (Photos)


Η ιστορία μιας φωτογραφίας - Η διάσωση της μνήμης του εργατικού κινήματος!\nΟ João Perdigão Gutierrez γεννήθηκε στη Fuerteventura των Καναρίων Νήσων (Ισπανία), το 1895. Γύρω στα 9 του χρόνια, η οικογένειά του μετακόμισε στο Santos της Βραζιλίας. Από τότε που ήταν παιδί, συμμετείχε στα συνδικάτα και παρακολουθούσε το σχολείο που λειτουργούσε η τοπική οργάνωση του Santos της Ομοσπονδίας Εργαζομένων. Ακολούθησε το επάγγελμα του κτίστη και προσχώρησε στο αναρχικό κίνημα.\nΈνα χρόνο μετά τη διαδήλωση για την 1η Μάη του 1927 και στο πλαίσιο της εκστρατείας για την απελευθέρωση των αναρχικών εργατών Sacco και Vazetti, η φωτογραφία του δημοσιεύθηκε στην εφημερίδα “A Tribuna” (“Το Βήμα”), μετά από απαίτηση της αστυνομίας, και κινήθηκε διαδικασία απέλασής του. Απέδρασε με τα πόδια φτάνοντας στο São Bernardo do Campo. Από εκεί κατάφερε να πάει στη Sorocaba, όπου τον υποδέχτηκε ο σύντροφός του, Vicente de Caria, και στη συνέχεια παντρεύτηκε την κόρη του Anarchia de Caria.\nΣτη δεκαετία του '60, ο Edgar Rodrigues σκόπευε να αρχίσει να γράφει την ιστορία του αναρχισμού στη Βραζιλία. Οι παλαιότεροι αναρχικοί, με βάση τις εμπειρίες τους από τις πολλές διώξεις και την καταστολή, δεν πίστευαν ότι κάποιος εμπορικός εκδότης θα ενδιαφερόταν να δημοσιεύσει ένα βιβλίο γι’ αυτό το θέμα.\nΈνας από τους πρώτους αναρχικούς που συνεργάστηκε με τον Edgar Rodrigues, ήταν ο João Perdigão Gutierrez, ο οποίος, εκτός από το γράψιμο ενός κειμένου ως τα απομνημονεύματά του, βοήθησε αρκετά τον Edgar Rodrigues, και ζήτησε επίσης από άλλους παλαιότερους συντρόφους να του γράψουν.\nΜόνο μετά τη δημοσίευση του βιβλίου «Σοσιαλισμός και Συνδικαλισμός στη Βραζιλία» (1969), ο Edgar Rodrigues κατάφερε να πείσει άλλους παλαιότερους αναρχικούς να συνεργαστούν μαζί του.\nΣε ένα γράμμα που γράφτηκε στη Sorocaba, με ημερομηνία 15 Απρίλη 1961, ο João Perdigão γράφει στον Rodrigues: «Έχω επίσης τη φωτογραφία μιας ομάδας, που τραβήχτηκε την 1η Μάη 1904, εδώ στη Sorocaba. Ψάχνω να δω αν μπορώ να βρω άλλη φωτογραφία που φέρνει τη Florentine μεταξύ της Maria Antonia Soares και της Penelope». Η φωτογραφία στάλθηκε στον Edgar Rodrigues.\nΣτις αρχές της δεκαετίας του 2000, ο Edgar Rodrigues έστειλε αυτήν την ιστορική φωτογραφία - αρκετα ταλαιπωρημενη από την πολυκαιρία- στους συντονιστές της Ελευθεριακής Ένωσης της Baixada Santista και σήμερα βρίσκεται σε δημόσια έκθεση στη Βιβλιοθήκη Carlo Aldegheri.\nΑυτό τον χρόνο (2021), αυτή η φωτογραφία ήταν μέρος της διαδικτυακής έκθεσης «May 1: Sorocaba de Lutas!» που οργανώθηκε από το Εργατικό Κέντρο Μνήμης της Sorocaba και ανακτήθηκε ψηφιακά από τον ιστορικό και σύντροφο Carlos Gavalheiro. Η φωτογραφία είναι η πρώτη ιστορική καταγραφή των διαδηλώσεων της 1ης Μάη στη Sorocaba, ορόσημο στην ιστορία του βραζιλιάνικου συνδικαλισμού\nΘεωρούμε ενδιαφέρον να καταγράψουμε την πορεία αυτής της φωτογραφίας και τη συλλογική προσπάθεια πολλών ανθρώπων να τη διατηρήσουν (ακόμη και σε περιόδους δικτατορίας), καθώς αποδεικνύει ότι η εργατική τάξη πρέπει πάντα να είναι η κύρια που ενδιαφέρεται να διατηρήσει τη δική της ιστορία.\nΗ μνήμη είναι αγώνας!\nΠηγή: Marcolino Jeremias. Μετάφραση: Ούτε Θεός-Ούτε Αφέντης.


Προβλέψεις αγώνων στοιχήματος σήμερα Τετάρτη 18/12/19 - Προγνωστικά Άρχοντας\nΠροβλέψεις αγώνων στοιχήματος σήμερα Τετάρτη 18/12/19\nΜικρό Σαββατοκύριακο θυμίζει το… τοπίο σήμερα Τετάρτη στο κουπόνι μας, με εμβόλιμη αγωνιστική στην Superleague 1 και αναμετρήσεις επίσης στην Ευρώπη, με αποκορύφωμα το κλάσικο Μπαρτσελόνα – Ρεάλ Μαδρίτης. Πάμε να δούμε τι παίζεται περισσότερο.\nΣε πρώτο πλάνο βέβαια η Superleague 1, όπου το πρόγραμμα περιλαμβάνει πέντε αναμετρήσεις. Αποστάσεις θα πάρουμε από το Ξάνθη – Παναιτωλικός, καθώς οι δύο ομάδες δεν βλέπονται τελευταία.\nΩραίο παιχνίδι για να παρακολουθήσουμε στο Ηράκλειο ανάμεσα στον ΟΦΗ και τον Παναθηναϊκό, όμως η πρόσφατη εικόνα αμφότερων μας οδηγεί στα τέρματα εκατέρωθεν, άρα στην επιλογή του Goal/Goal.\nΣτο κεκλεισμένων των θυρών «Γ. Καραισκάκης», ο Ολυμπιακός υποδέχεται την Λάρισα και φυσικά είναι το φαβορί για τη νίκη. Το ματς δύσκολα να ξεφύγει από τα 2-3 Goals, καθώς τα παιχνίδια των «ερυθρόλευκων» είναι συνεχόμενα και αρκετά απαιτητικά.\nΧαμηλός αργότερα και ο άσος της ΑΕΚ, με τον Αστέρα Τρίπολης και οι αποδόσεις δεν αντικατοπτρίζουν την δυσκολία του αγώνα, ενώ στο Περιστέρι, ο άσος του Ατρόμητου δέχεται πιέσεις απέναντι στην Λαμία.\nΜια κατηγορία μόνο του βέβαια το κλάσικο στην Ισπανία ανάμεσα στην Μπαρτσελόνα και την Ρεάλ Μαδρίτης, όπου ο περισσότερος κόσμος πηγαίνει προς τον άσο, που πληρώνει κοντά στο 1.80.\nΣτα υπόλοιπα πρωταθλήματα ένα από τα πιο εμπορικά σημεία της βραδιάς έρχεται από την Serie A και το διπλό της Γιουβέντους στην έδρα της Σαμπντόρια, ενώ στο Μπρέσια – Σασσουόλο περιμένουμε αρκετά τέρματα και την εμφάνιση του Over 2.5.\nΣτο κόλπο βέβαια και η Μπουντεσλίγκα, όπου ξεχωρίζουν και εκεί σημαντικά φαβορί, όπως η Λεβερκούζεν, της οποίας ο άσος παίζεται αρκετά στο εντός έδρας ματς με την Χέρτα, που δεν τρομάζει.\nΠιθανός άσος και για την Αϊντραχτ Φρανκφούρτης εναντίον της Κολωνίας, ενώ πολύ χαμηλά πληρώνουν αναμενόμενα τόσο το διπλό της Μπάγερν μέσα στην έδρα της Φράιμπουργκ, όσο και ο άσος της Γκλάντμπαχ εναντίον της Πάντερμπορν.\nΒασική πρόταση, με τον άσο του Ατρόμητου, τον άσο της Μπαρτσελόνα και το διπλό της Γιουβέντους σε απόδοση 4.73 στο Stoiximan.gr\nΔεύτερο παρολί, με το Goal/Goal στο ΟΦΗ – Παναθηναϊκός, το Over 2.5 στο Μπρέσια – Σασσουόλο και τον άσο της Λεβερκούζεν, τριάδα που πληρώνει 4.84 στο Stoiximan.gr\nPrevious : Προγνωστικά Γερμανία Bundesliga: Ποντάρισμα με λογική σε δύο μέτωπα\nNext : Προγνωστικά Superleague1: Νίκες για τα φαβορί


Εκεί που το σύμπαν διαλύεται, εσύ πρέπει να αναγεννάσαι! – Beezdom\nΓιατί εκεί που νομίζεις ότι όλα βαίνουν καλώς, κάτι γίνεται και όλα ανατρέπονται.. Και σχεδόν νομοτελειακά, η μια ανατροπή φέρνει την άλλη..\nΤη μια στιγμή βιώνεις μια από τις μεγαλύτερες και ομορφότερες εμπειρίες της ζωής σου και φέρνεις στο κόσμο μια νέα ζωή και εκεί που ξεκινάς από την αφετηρία ως αρχάρια μητέρα μεν αλλά ενθουσιασμένη δε, ξαφνικά σε κτυπάει από το πουθενά το πιο δυνατό χαστούκι και φέρνει τα πάνω κάτω στη ζωή σου..\nΝιώθεις πρωτόγνωρα αισθήματα, μουδιάζει όλο σου το σώμα, νιώθεις ανήμπορη γιατί δεν μπορείς να κρατήσεις το ίδιο σου το σπλάχνο για να το παρηγορήσεις, να το ταίσεις. Σε πονάει τόσο πολύ το σώμα σου που σε ρίχνει στο κρεβάτι θέλοντας και μη.. Ένας πόνος ανεξήγητος που διαπερνά όλο σου το κορμί και άλλοτε σε κτυπάει στα πόδια και ενίοτε στα χέρια..\nΞεκίνας μια διαδρομή σε γιατρούς και ακούς υποθέσεις που δεν σε ικανοιποιούν γιατί δεν είναι ούτε αυτοί σίγουροι για το τι συμβαίνει..\nΑρχίζεις να απελπίζεσαι και να φοβάσαι, όσο και αν προσπαθείς να το αποφύγεις αυτό το αίσθημα.. Αναλύσεις, γιατροί, υποθέσεις και άλλες αναλύσεις μέχρι που ηχεί στα αυτιά σου το πόρισμα 4 μέρες πριν την πρωτοχρονιά.. Λύκος.. Αυτοάνοσο.. Δεν ξέρουμε τι το προκαλεί.. φαρμακευτική αγωγή για μια ζωή. Ο νεός σου συγκάτοικος..\nΆγαλμα.. δεν ξέρεις τι να νιώσεις.. έρχεται το κλάμα.. ο φόβος, ερωτήματα ένα βουνό, θυμός! Γιατί σε μένα; Γιατί τώρα που έγινα μητέρα; Θα καταφέρω να μεγαλώσω το μωρό μου; Πως θα είναι η ζωή μου από δω και μπρός; Και εκεί που απεγνωσμένα θες να ακούσεις : «μην ανησυχείς, να παίρνεις αυτά τα φάρμακα και όλα θα πάνε καλά», σου έρχετε ακόμα ένα κτύπημα. «Ανήμερα πρωτοχρόνιας επείγον για βιοψία γιατί επηρεάστηκαν νεφρά..» Τι «ωραία» Πρωτοχρονιά, σ’ ένα δωμάτιο κλινικής μακριά από το 2 μηνών μωρό σου.. Δεν είχες επιλογή όμως..\nΗ συνέχεια δεν είναι και εύκολη αλλά βάζεις πείσμα.. Θέλω να ζήσω θέλω να συνεχίσω να χαμογελώ και να ονειρεύομαι.. Έπεσες αλλά πρέπει να σηκωθείς όρθια.. Δεν γίνεται αλλιώς..\nΑλλάζει κάπως η καθημερινότητα σου με τρόπο που μόνο εσύ γνωρίζεις αλλά το προσαρμόζεις όπως εσύ ξέρεις.. Κανείς δεν καταλαβαίνει τίποτα και δεν θες… Δεν θες οίκτο.. Θες να ζήσεις αυτά που ονειρεύεσαι και αυτό κάνεις..\nΔυναμώνεις περισσότερο και πεισμώνεις.. Αυτά τα δύο χαρακτηριστικά είναι πλέον απαραίτητα! Πέφτεις αλλά βρίσκεις δύναμη και ξανασηκώνεσαι και προχωράς. Δεν έχεις άλλη επιλογή αν θες να πραγματοποιήσεις τα όνειρα σου!\nΗ ψυχολογία σου είναι το καλύτερο φάρμακο και το αντιλαμβάνεσαι καθόλη την πορεία σου.\nΜαθαίνεις να συζείς με το νέο σου συγκάτοικο και προσπαθείς να τον ελέγχεις εσύ και όχι το αντίθετο. Υπάρχουν και στιγμές που τον ξεχνάς και πέφτει σε βαθύ ύπνο. Αυτές είναι και οι καλύτερες σου!\nΓι’αυτό μην τα βάζεις κάτω, μην τα παρατάς και αν πέσεις 100 φορές να σηκωθείς χίλιες!\nΚάνε σύμμαχο το «πρόβλημα» σου και προχώρα με τα όνειρα σου αγκαλιά και την ελπίδα παρέα!\nBEEFREE, ΖΩΗ, BEES, BEEZ, ΟΝΕΙΡΑ, ΧΑΜΟΓΕΛΟ, ΠΕΙΣΜΑ, ΕΜΠΕΙΡΙΕΣ, BEE, ΦΟΒΟΣ, ΕΝΘΟΥΣΙΑΣΜΟΣ, ΑΙΣΘΗΜΑΤΑ, ΑΣΘΕΝΕΙΑ, ΝΙΚΟΛΕΤΤΑΑΗΛΙΩΤΗ, ΝΙΚΟΛΕΤΤΑ, ΑΗΛΙΩΤΗ, ΛΥΚΟΣ, ΑΡΡΩΣΤΙΑ, ΑΝΑΤΡΟΠΕΣ, ΑΝΑΓΕΝΝΗΣΗ


The Newsroom - StatusUPdate.grStatusUPdate.gr\nΠριν ξεκινήσετε τη σειρά, θα πρότεινα να έχετε και τους υπότιτλους των επεισοδίων.\nΓενικά βρίσκω εξαιρετική εξάσκηση στις ξένες γλώσσες το να παρακολουθείς μία ξένη σειρά χωρίς υπότιτλους, κάτι που έκανα ξεκινώντας να παρακολουθήσω το 1ο επεισόδιο του The Newsroom (του Aaron Sorkin), οπότε με άνεση και στυλ πάτησα το play.\nΣτραμπούληξα το μυαλό μου!\nα) Έχει αρκετούς όρους (πολιτικούς και δημοσιογραφικούς, τηλεοπτικής παραγωγής) και προσπαθούσα να καταλάβω, ΤΙ ΛΕΝΕ;\nβ) Μιλούν γρήγορα. Πολύ γρήγορα. Οι ήρωες είναι συντελεστές ενός δελτίου ειδήσεων και είναι σε μια συνεχή εγρήγορση. Συνέχεια. Συνέχεια.\nΑυτό σημαίνει, ότι σε συνδυασμό με το α) δεν τα προλάβαινα όλα και δεν καταλάβαινα καλά ΤΙ ΛΕΝΕ;\nΓια τα πρώτα επεισόδια (για να μην σας πω σε όλα), θα πρότεινα οι υπότιτλοι να είναι ελληνικοί.\nΟι όροι, που ανέφερα παραπάνω, δεν είναι λίγοι και αφορούν ένα πολιτικό σύστημα που είναι κάπως διαφορετικό από αυτό της χώρας μας (π.χ. γερουσιαστές, κυβερνήτες, Κογκρέσσο και δεν συμμαζεύεται), αλλά και την παραγωγή ενός τηλεοπτικού δελτίου ειδήσεων στην Αμερική (θα μου πείτε, “γιατί αν ήταν στην Ελλάδα θα καταλαβαίναμε περισσότερα;” – Ε, δεν ξέρω.Μπορεί.)\nΤο The Newsroom ασχολείται με την παραγωγή του δελτίου ειδήσεων του τηλεοπτικού δικτύου ACN με τον Will McAvoy, έναν παρουσιαστή, που μέχρι του σημείου που αρχίζουμε να παρακολουθούμε, προσπαθεί να μην ενοχλεί με τους σχολιασμούς του και υποδύεται υπέροχα (και του ταιριάζει) ο Jeff Daniels.\nΣτο πρώτο επεισόδιο βλέπουμε το ξέσπασμα του πρωταγωνιστή, ο οποίος γενικά φαίνεται απότομος, ψιλοαπρόσιτος και λίιιιιγο κακότροπος.\nΠίσω από κάτι συμπεριφορές 9 στις 10 φορές κρύβεται μια απογοήτευση, μια απόρριψη, μια μεγάλη πληγή.\nΕ, κι εδώ αποδεικνύεται ότι ο Will είναι broken (κι αυτός).\nΗ παρ’ολίγον αρραβωνιαστικιά του, η MacKenzie McHale, τον είχε εγκαταλείψει για κάποιον άλλον.\nΟι δυό τους πέρα από ζευγάρι ήταν και ένα αχτύπητο δίδυμο στη δουλειά.\nΑφού χώρισαν και στη ζωή και στη δουλειά, ξανασυναντιούνται στην αρχή της σειράς, όπου πρέπει να συνεργαστούν πάλι.\nΚαι από εκεί (ξανά)αρχίζουν όλα.\nΘα έλεγα, ότι η σειρά ασχολείται με ένα κάπως ουτοπικό θέμα.\nΌλο το team του δελτίου αναζητά την είδηση και την αλήθεια σε αυτή.\nΣαφέστατα και ενδιαφέρονται για τα ποσοστά τηλεθέασης, αλλά θέλουν όλα να γίνονται με εκείνη τη ρομαντική διάθεση της δημοσιογραφίας (πού φτάσαμε…να θεωρούμε ρομαντική διάθεση το καθήκον του δημοσιογράφου…), όπως γινόταν παλιά ή (για να μην τα ισοπεδώνουμε κι όλα) όπως γίνεται και σήμερα από λίγους.\nΑντικειμενικότητα, ηθική, καθαρότητα και ακεραιότητα για το καλό της ενημέρωσης του πολίτη, του “ελέγχου” της εξουσίας και της υπηρεσίας του δημόσιου συμφέροντος.\nΚάποιες στιγμές ρισκάρουν ακόμη και την ίδια τους τη ζωή προκειμένου να βγάλουν στο φως την αλήθεια και χωρίς να γίνονται “κανίβαλοι”.\nΗ θεματολογία της σειράς βασίζεται σε αληθινά γεγονότα της επικαιρότητας (μέχρι κι ο ΓΑΠ αναφέρεται κάπου- Ω, μωντιέ) κι αυτό την κάνει ακόμη πιο ενδιαφέρουσα (Καλέ, όχι η αναφορά στον ΓΑΠ. Τα αληθινά γεγονότα.).\nΟ τελευταίος κύκλος γίνεται ακόμη πιο επίκαιρος.\nΑσχολείται με την επιρροή των social media στα ενημερωτικά ΜΜΕ ή πιο σωστά…πώς κάποιες φορές τα ενημερωτικά ΜΜΕ χρησιμοποιούν τα social media για την είδηση.\nΠ.χ. πώς μετατρέπουν σε είδηση ένα tweet ή ένα status update (τούτο το blog έχει το όνομα, αλλά ακόμη δεν έγινε θέμα στις ειδήσεις :p) ή μια φωτογραφία στο instagram, πώς εκμεταλλεύονται την απήχηση της κοινωνικής δικτύωσης ακόμη κι αν αυτό συνεπάγεται παραπλάνηση, “κανιβαλισμό”, καταπάτηση των ορίων της ηθικής, των προσωπικών δεδομένων, πώς ενθαρρύνεται το stalking , αλλά και πόσο επικίνδυνο μπορεί να γίνει το να δώσεις χωρίς έλεγχο το χρίσμα του ρεπόρτερ στους απλούς πολίτες, αδιαφορώντας για τους κινδύνους που μπορεί να ενέχει αυτή η κίνηση.\nΌμως άλλο πράγμα το lifestyle και άλλο η είδηση.\nΣτο The Newsroom δημοσιογράφοι που έρχονται σε σύγκρουση με την ιδιοκτησία του καναλιού, δεν δειλιάζουν μπροστά στην εξουσία (αντιθέτως τους ιντριγκάρει) και κάνουν ό,τι μπορούν για να φέρουν την είδηση στο φως χωρίς όμως να ξεσκίζουν τις σάρκες των απλών πολιτών μόνο για την τηλεθέαση.\nΘα πω κάτι γενικό, για να μην σποϊλάρω: στα τελευταία επεισόδια ένας δημοσιογράφος προσπαθεί να μην βγάλει στον “αέρα” ένα θέμα, που του έχουν αναθέσει. Το θέμα θα φέρει μεγάλη τηλεθέαση, αλλά θα πρέπει πρώτα ρίξει στη βορά των τηλεθεατών μια νέα κοπέλα.\nΕπιθυμία όλου του team είναι να έρθουν τα νούμερα με ένα δελτίο ειδήσεων που θα το διακρίνει όμως η αξιοπρέπεια και που θα έχει κερδίσει επάξια την εμπιστοσύνη των τηλεθεατών.\nΚάνουν λάθη και μάλιστα μεγάλα, αλλά αυτό τους γίνεται μάθημα και τους κάνει ακόμη πιο υπεύθυνους, πιο ανθρώπινους και πιο αυστηρούς.\nΔεν σας ακούγεται πολύ ουτοπικό;\nΟ πρόεδρος του τμήματος ειδήσεων του καναλιού, ο Charlie Skinner, ίσως και να το γνωρίζει, γι’αυτό και κάποια στιγμή εμφανίζει το βιβλίο “Δον Κιχώτης”.\nΠαρ’όλα ταύτα ακόμη και όταν εγκλωβίζεται στις απαιτήσεις των μετόχων της εταιρίας, συνεχίζει να μάχεται μέχρι τέλους (με το δικό του τρόπο), για να εξασφαλίσει στην ομάδα του αυτά που χρειάζεται, έτσι ώστε να βγει ένα αξιοπρεπές δελτίο ειδήσεων.\nΌπως λέει η Mackenzie:\nΗ δημοσιογραφία δεν είναι επάγγελμα. Είναι κάλεσμα.\nΓκούγκλαρα αρκετά και είδα, ότι τα ΜΜΕ στην Αμερική δεν καλοδέχτηκαν το The Newsroom, γιατί προφανώς άμεσα και έμμεσα τόνιζε κάποια αρκετά κακώς κείμενα.\nΤη γενικότερη προσπάθεια να εξαγοραστούν όλα.\nΌλα για το χρηματικό όφελος, τα συμφέροντα και τη δόξα, no matter what.\nΑνυπεράσπιστοι άνθρωποι στην αρένα της τηλεθέασης και του κέρδους.\nΠυροδότηση εκρήξεων δημιουργώντας ψευδαισθήσεις χωρίς κανόνες ηθικής, αξιοπρέπεια, μέτρο και πραγματική προστασία της ανθρώπινης αξίας.\nΜια εξαιρετική σειρά, κατά τη γνώμη μου, που κάποια στιγμή αξίζει να τη δείτε.\nCharlie Skinner Jeff Daniels Mackenzie McHale series Will McAvoy δημοσιογραφία τηλεθέαση τηλεοπτική σειρά\n« “Θιβετιανή Ροδακινόπιτα” – Τομ Ρόμπινς\nΆσκηση στην ενήλικη ζωή – Γιάννης Σολδάτος »


ΜΕΛΙΣΣΟΚΟΜΙΑ ΟΙΚΟΓΕΝEΙΑΣ ΑΧΤΣΗ: πάγκος απολεπισμού ΕΛΛΗΝΙΚΟΣ\nΑναρτήθηκε από MELITASOS στις 11:15 π.μ.\nexplore.bees 6 Απριλίου 2012 - 11:43 μ.μ.\nΠολύ καλή δουλειά φαίνεται .\nMELITASOS 7 Απριλίου 2012 - 10:10 π.μ.\nΔΗΜΗΤΡΗΣ ΖΙΩΓΑΣ 7 Απριλίου 2012 - 2:43 π.μ.\nΓραψε Τασο το τηλ.να φαινετε, γιατι οι υπολοιποι σηκωσαν κεφαλι!!!\nMELITASOS 7 Απριλίου 2012 - 10:08 π.μ.\nΒΙΟΤΕΧΝΙΑ ΕΞΟΠΛΙΣΜΩΝ ΚΑΤΑΣΤΗΜΑΤΩΝ\n18 Km Ε.Ο. ΘΕΣ/ΝΙΚΗΣ - ΚΙΛΚΙΣ (ΜΕΛΙΣΣΟΧΩΡΙ) Ν.ΘΕΣΣΑΛΟΝΙΚΗΣ\nΤΗΛ & ΦΑΧ 2394032860 ΚΙΝ 6972096398\nμελιΣακης 7 Απριλίου 2012 - 9:13 π.μ.\nMELITASOS 7 Απριλίου 2012 - 10:09 π.μ.\nΕυχαριστώ Σάκκη νασαι καλά.\nUnknown 7 Απριλίου 2012 - 9:54 π.μ.\nΜπράβο για την ενημέρωση. Καιρός είναι στα είδη μελισσοκομίας να κατέβουν οι τιμές.Θα ήθελα ο τηλέφωνο του κατασκευαστή.\nΑνώνυμος 14 Αυγούστου 2012 - 11:53 π.μ.\nκαλησπερα παιδια εχω μια ερωτησουλα Θα μπορουσαμε να φτιαξουμε το παγκο και να ειναι και κηροτηκτης 2 σε 1 .ευχαριστω\nMELITASOS 14 Αυγούστου 2012 - 9:23 μ.μ.\nΑν πας σχέδιο ή φωτογραφία της κατασκευης μπορει να σου κάνει ότι θελεις\ntutagamon 11 Νοεμβρίου 2015 - 8:58 π.μ.\nκηροτήκτες φτιάχνει ?\noikomell 19 Δεκεμβρίου 2015 - 2:07 μ.μ.\nεχω βαλει στο καπακι απο το κατω μερος μια αντισταση με θερμοστατη..οταν τελειωνω τον τρυγο αναβω την αντισταση και λιωνω τα απολεπιδια\nUnknown 5 Ιουνίου 2016 - 4:19 μ.μ.\nΓια σας παιδια και απο εμενα Αποστολης ειναι το ονομα μου απο ορεστιαδα. Πηρα και εγω αυτον τον πανγο απολεπισμου απο την TAXMETAL τα λογια ειναι πολυ λιγα για αυτον πανγο.Απο κοντα ειναι πολυ καλυτερος παιδια. Και ο ιδιοκτητης ο κο.Γιαννης πολυ ευγενικος και καλος ανθρωπος.


Φρίκη για ανήλικη στην Αμαλιάδα: Τη βίαζε ο θείος και ο αδερφός της για τρία χρόνια - Newshub.gr\n04 Δεκεμβρίου 2021 - 15:11\nΩς κατηγορούμενος για το βιασμό της ανήλικης ανιψιάς του, προφυλακίστηκε χθες το απόγευμα, με σύμφωνη γνώμη Ανακριτή και Εισαγγελέως Αμαλιάδας, ένας 40χρονος από την ευρύτερη περιοχή της Αμαλιάδας, ενώ ελεύθερος με περιοριστικούς όρους παρέμεινε τελικά ο αδελφός της, ο οποίος φέρεται ότι μαζί με τον θείο τους, τη βίαζαν κατ’ εξακολούθηση.\nΣύμφωνα με πληροφορίες της εφημερίδας «Πατρίς», την περασμένη εβδομάδα κλήθηκε από την Εισαγγελέα Αμαλιάδας η κοπέλα, η οποία ενέμεινε στην πρώτη της κατάθεση, ότι βιάζονταν δηλαδή από ίδιο της τον θείο και τον ανήλικο επίσης τότε αδερφό της.\nΓια περίπου 3 χρόνια η άτυχη κοπέλα, όπως κατήγγειλε, ζούσε εφιαλτικές στιγμές από τον ίδιο της τον αδερφό και τον αδερφό του πατέρα της, ο οποίος παρότι ο ίδιος πατέρας, φέρεται να μην δίσταζε να βγάζει τις αρρωστημένες του ορέξεις στην ανήλικη ανιψιά του.\nΟι αστυνομικοί την προσέγγισαν, και αφού άρχισε να αισθάνεται ασφαλής, τους αποκάλυψε ότι δεν ήθελε να επιστρέψει στο σπίτι στο χωριό γιατί είχε πέσει θύμα βιασμού κατ’ επανάληψη από τον ίδιο της τον αδερφό και τον θείο.\nΌπως είχε αποκαλύψει, ο πρώτος βιασμός είχε γίνει κάπου το 2016, αρχικά από τον αδερφό της, και στην συνέχεια με την άσκηση βίας την βίασαν κατ’ επανάληψη και ο αδελφός και ο θείος της.


Eρευνα: Εχεις σκύλο; Εχεις λιγότερα μικρόβια στο σπίτι σου. – HealthPost.gr – βιολογικά προιόντα, σπάνιες παθήσεις, υγεία, καρκίνος μαστού, καρκίνος πνεύμονα, ψωρίαση, ρευματοειδής αρθρίτιδα, ογκολογία, κτηνιατρική, ιατρικές ειδικότητες, website υγειας, ομορφιά, διατροφή\nTOPICS:newsέμβρυοζώαΚατοικίδιαμαξιλαροθήκηξύλο κοπήςχερούλι εξώπορτας\nΤα σπίτια με σκύλους έχουν διαφορετικές μικροσκοπικές μορφές ζωής από τα σπίτια που δεν υπάρχουν ζώα, σύμφωνα με έρευνα του Πανεπιστημίου της Βόρειας Καρολίνας που δημοσιεύθηκε στην επιστημονική επιθεώρηση PLoS ONE. Στο πλαίσιο της μελέτης τους οι επιστήμονες συνέλλεξαν μικροοργανισμούς από 1.300 σπίτια με και χωρίς σκύλους στις ΗΠΑ.\nΗ Novartis Hellas αναστέλλει την πίστωση 6 σκευασμάτων προς τον ΕΟΠΥΥ\nBe the first to comment on "Eρευνα: Εχεις σκύλο; Εχεις λιγότερα μικρόβια στο σπίτι σου."


Κοινωνία ελεύθερη για τους έχοντες και κατέχοντες - e-thessalia.gr\n26 Ιουλίου 2021, 10:26 26 Ιουλίου 2021\nΜιλούσαμε στο τηλέφωνο για μία ώρα περίπου. Ναι συμφωνώ μαζί σου απαντάω σε ένα συμπατριώτη και φίλο. Να ακολουθούμε την επιστήμη. Πρέπει όμως πρώτα να καταλάβεις τι σημαίνει επιστήμη. Είναι άραγε τόσο δύσκολο κάποιος να καταλάβει ότι η επιστήμη δεν πρέπει να καθορίζεται από πολιτικές σκοπιμότητες; Δεν είμαστε στον μεσαίωνα για να εξυπηρετούν οι επιστήμονες συγκεκριμένες πολιτικές ιδέες. Αν η επιστήμη βρίσκεται μακριά από πολιτικές και θρησκευτικές ίντριγκες, τότε και μόνο τότε θα είναι, όσο μπορεί να είναι, σωστή. Υπάρχουν πολλά παραδείγματα που δίνουν το στίγμα του καπελώματος. Αν ο δήμαρχος εν μέσω πανδημίας και lock down κάνει διακοπές σε πολυτελές ξενοδοχείο και οι πολίτες δεν μπορούν ούτε στην απαγορευμένη για κυκλοφορία παραλία να πάνε να ξεδώσουν, δεν είναι θέμα επιστήμης. Αν την μία στιγμή επιτρέπονται όρθιοι πελάτες στα καταστήματα εστίασης και την άλλη καθιστοί, δεν είναι θέμα επιστήμης. Αν την μία δεν έχουμε προμηθευτεί μάσκες και δεν τις θεωρούμε υποχρεωτικές και την άλλη τις θεωρούμε απαραίτητες γιατί έχουμε πληθώρα από αυτές, αυτή δεν είναι επιστήμη. Αν ο πραγματικά πιστός μεταλαβαίνει των αχράντων μυστηρίων, μπορεί ως εκ θαύματος να προστατευθεί από ασθένειες, αλλά ο υποκρινόμενος και για τα μάτια του κόσμου πιστός (που είναι και οι περισσότεροι), δεν θα αξιωθεί ποτέ να συμμετάσχει σε αυτό το πνευματικό θαύμα και η στατιστική σαν επιστήμη λέει ότι, μπορεί κάλλιστα να αποτελεί την ωρολογιακή βόμβα μετάδοσης του ιού. Εκεί γιατί δεν επιβάλλουν την επιστήμη; Πώς να πείσουμε λοιπόν το πολίτη για τους εμβολιασμούς; Δεν θα αναφερθώ σε άλλα περασμένα αλλά όχι ξεχασμένα παραδείγματα.\nΤο συμπέρασμά του κόσμου είναι «οι ψεύτες πολιτικοί τιμωρούν τους πολίτες». Αν στην συνέχεια, συζητάς για εφαρμογή της επιστήμης μόνο θράσος πρέπει να έχεις. Μου έκλεισε απότομα το τηλέφωνο. Δεν μπορούσε να δικαιολογήσει τα αδικαιολόγητα. Ίσως να τον έπεισα να αλλάξει γνώμη. Ίσως ο εγωισμός να τον εμποδίζει.\nΤα παρακάτω δύο παραδείγματα, πραγματικά γεγονότα, τονίζουν ακόμη περισσότερο ότι το παιχνίδι έχει χαθεί. Είναι θέμα χρόνου να γυρίσει μπούμερανγκ και να μας πάρει το ποτάμι. Kαι τότε βέβαια δεν θα φταίει η αντιπολίτευση, όσους απαλλακτικούς από τις ευθύνες νόμους και να ψηφίσει η συμπολίτευση.\nΌλα θα τα δούμε και θα τα ακούσουμε. Οι νόμοι που δημιουργήθηκαν στο πόδι από ερασιτέχνες του είδους, είναι ανεφάρμοστοι, “μπάζουν” από παντού και δεν οδηγούν πουθενά, συντηρούν όμως τις διακρίσεις μεταξύ εχόντων και μη.\nΣτο πρώτο παράδειγμα, είναι έτοιμοι να ταξιδέψουν νομιμόφρονες πολίτες με τα εμβόλιά τους και όλες τις περγαμηνές και τα πιστοποιητικά για τα πολυπόθητα νησιά χωρίς κανένα εμπόδιο. Οι προορισμοί τους μπορεί να είναι και οι πατρίδες τους στις οποίες διαμένουν πιθανώς και κάποιοι άρρωστοι συγγενείς τους που τους περιμένουν για βοήθεια. Για να μπεις σε καράβι πρέπει πρώτα να επιδείξεις ταυτότητα ή διαβατήριο, δίπλωμα, πιστοποιητικό γέννησης, πιστοποιητικό εμβολιασμού ή πρόσφατης νόσησης ή κοινωνικών φρονημάτων, κλπ, να φιλήσεις δηλαδή «κατουρημένες ποδιές» όπως λέει ο λαός και αν σε αφήσουν, τότε κάνεις τις διακοπές ή τις συγγενικές σου επισκέψεις και υποχρεώσεις. Σε τηλεοπτικό κανάλι πανελλαδικής εμβέλειας, μεταδόθηκε το εξής περιστατικό.\n«Τέτοια νόμιμα πιστοποιητικά κουβαλούσε μία ομάδα φίλων που ταξίδευε με προορισμό Ελληνικό νησί. Για μεγαλύτερη σιγουριά, δύο από τους φίλους, έκαναν τεστ για covid-19 και βρέθηκαν θετικοί». Αυτοί οι άνθρωποι θα μπορούσαν να ταξιδέψουν με όλες τις νόμιμες προδιαγραφές αλλά θα αποτελούσαν νόμιμες κινούμενες βόμβες έξαρσης covid-19 στους προορισμούς τους. Πόσοι εμβολιασμένοι είναι θετικοί δεν μας ενδιαφέρει. Μας ενδιαφέρουν μόνο οι αντιφρονούντες. Και όμως, ανεμβολίαστο άτομο αν ταξίδευε με όλες τις προφυλάξεις του, δεν θα αποτελούσε τόσο κίνδυνο για την δημόσια υγεία, όσο οι παραπάνω νόμιμοι ταξιδιώτες και φορείς του ιού. Τώρα θα μου πείτε πως θα ελεγχθούν τα άτομα αυτά; Γι’ αυτό ακριβώς λέω ότι οι νόμοι τους “μπάζουν” από παντού και βρίθουν ρεμβασιστικών περιορισμών για τους αντιφρονούντες. . . . το βίντεο από το διαδίκτυο είναι εδώ και τα σχόλια δικά σας\nΣτο δεύτερο παράδειγμα φίλοι και ιδιοκτήτες ταχύπλοου σκάφους και ιστιοφόρου ξεκίνησαν για τουρ στα νησιά του Ιονίου. Δημοφιλείς είναι αυτοί οι προορισμοί για την πλειονότητα των Ελλήνων και όχι μόνο. Χωρίς να κλείσουν ξενοδοχείο για την διαμονή τους θα διανυκτέρευαν σε κάθε ήρεμο κολπίσκο απολαμβάνοντας τις καραβιδο-μακαρονάδες της κάθε ντόπιας ψαροταβέρνας και θα ξέδιναν με ξέφρενους χορούς samba ή Bossa Nova , στα γραφικά beach-bar των νησιών μας, πίνοντας ένα απολαυστικό Μojitο (μοχίτο) ή ότι άλλο τραβούσε η ψυχή τους, χωρίς κανένα λιμενικό, ελεγκτή του οποιουδήποτε Πλακιωτάκη, σε τέρψη της ασυδοσίας των κατεχόντων απέναντι στους μη κατέχοντες ιδιωτικά σκάφη. Το μόνο που απομένει είναι να βάλουμε τους λιμενικούς να ελέγχουν και τα ιδιωτικά σκάφη. Έτσι θα δημιουργηθεί χάος και στις θαλάσσιες περιπολίες. Το μπάχαλο με τις δολοφονίες που διαδέχονται η μία την άλλη στην στεριά, λόγω απασχόλησης της αστυνομίας στα πανεπιστήμια, τα κορωνοπάρτι και τις διαδηλώσεις, θα επεκταθεί και στην θάλασσα. Αυτοί είναι ικανοί να βάλουν και τους ερασιτέχνες ψαράδες να καταθέτουν και άδεια πλεύσης . . . σας αφήνω και εδώ να κάνετε τα δικά σας σχόλια .\nΤα δικά μου σχόλια είναι περιττά αφού υπάρχουν τα σχόλια των στελεχών της ΝΔ Χρήστου Ζώη – Σάββα Τσιτουρίδη – Ευάγγελου Αντώναρου – Άρη Σπηλιωτόπουλου – Κρινιώς Κανελλοπούλου – Νίκου Σταυρογιάννη\n«οδηγούν τη χώρα, συνειδητά και με δική τους ευθύνη, σε επικίνδυνο διχασμό»\nΠροηγούμενο ΆρθροΔίνει μάχη με τον κορωνοϊό ο Στάθης Αγγελόπουλος – Η μητέρα του δηλώνει «κατά του εμβολίου»Επόμενο ΆρθροΤο Πανεπιστήμιο Θεσσαλίας στην Ολυμπιάδα οικονομικών – Από σήμερα οι αγώνες


Με ένα τάληρο έβγαλε τις… κάλτσες του! | Ματσωμένος Γάτος - Όλα για το Στοίχημα\nΜε ένα τάληρο έβγαλε τις… κάλτσες του!\nΈνα φοβερό τυπάκι έπαιξε στον Stoiximan.gr (κλικ εδώ) ένα παρολί με εννιά ματς και μάλιστα καρφωτό, πριν από καμιά βδομάδα. Με ποντάρισμα πέντε ευρώ έβγαλε 6398,39 ο μάγκας και τους έριξε στο καναβάτσο. Ξεκίνησε με Ελλάδα και έπιασε το over 2,5 στο Ατρόμητος – ΠΑΟΚ, τη νίκη του ΟΦΗ επί του Παναιτωλικού και το Combo 1 & Over 1,5 στο Ξάνθη – Αστέρας Τρίπολης. Μετά πήγε στην Πρέμιερ Λιγκ και πέρασε το combo 1 & over 2,5 στο Τότεναμ – Κρ. Πάλας αλλά και το Over 2,5 στο Γουλβς – Τσέλσι. Στην Ισπανία βρήκε τα δύο combo 1 & Over 3,5 και 1 & Over 2,5 στα Ρεάλ – Λεβάντε και Μπαρτσελόνα – Βαλένθια αντίστοιχα. Και το κουπόνι του έκλεισε με τη Γερμανία, με άσο και over 1,5 στο Μάιντς – Χέρτα, καθώς και το 1 και over 2,5 στο Ντόρτμουντ – Λεβερκούζεν. Καλοφάγωτα ρε φιλαράκι, είσαι φωτεινό παράδειγμα για όλους μας!\nΔες τι παίζει σήμερα στο ποδόσφαιρο (ΚΛΙΚ ΕΔΩ)!


Μπαλόνι λουλούδι ουράνιο τόξο 83 εκατοστά, Flexmetal | Balloon Fire eshop\nΜπαλόνι που σχηματίζει ένα χαμογελαστό πολύχρωμο λουλούδι. Τα πέταλά του είναι σε γαλάζεις, μωβ, πράσινες και φούξια αποχρώσεις. Ιδανικό για το στολισμό του πάρτυ γενεθλίων ή της βάπτισης της κόρης σας! Ειδικότερα, μπορείτε να χρησιμοποιήσετε το μπαλόνι λουλούδι ως βάση του στολισμού σας και να το εμπλουτίσετε με latex μπαλόνια σε διάφορα χρώματα είτε σε μπουκέτο είτε σε σύνθεση μπαλονιών. Εάν το επιλέξετε θα πετύχετε ένα άκρως ανοιξιάτικο αποτέλεσμα που λατρέψουν οι προσκεκλημένοι σας.\nΔιάσταση μπαλονιού ξεφούσκωτο : 73 εκατοστά ύψος και 77 εκατοστά πλάτος


Bocca Radio - Singularity Now\n14o athens digital arts festival | μάιος 2018\n*/ Το ADAF πάει Μέγαρο! Διάρκεια: 24 - 27 Μαΐου 2018 Κεντρικός Χώρος: Μέγαρο Μουσικής Αθηνών\nΠαράλληλες δράσεις: Μετρό Συντάγματος, Διεθνής Αερολιμένας Αθηνών, «Ελευθέριος Βενιζέλος»\nΔωρεάν Εισιτήριο : Κάνε κράτηση τώρα! www.adaf.gr\n| #ADAF2018 #SingularityNow Το Διεθνές Φεστιβάλ Ψηφιακών Τεχνών της Ελλάδας – Athens Digital Arts Festival (ADAF), ο εκπρόσωπος της Ελλάδας στη διεθνή σκηνή της ψηφιακής τέχνης, επιστρέφει με τη 14η διοργάνωσή του! Με το θέμα Singularity Now επιχειρεί να διερευνήσει το άγνωστο μέλλον της επερχόμενης Τεχνολογικής Αποκάλυψης μέσα από την τέχνη, την επιστήμη και την τεχνολογία. Πρόοδος ή Αναχρονισμός; Φουτουρισμός ή Αρχαϊσμός; Φυσική ή Μεταφυσική; Ουτοπία ή Δυστοπία; Αρχή ή Τέλος; Το ADAF 2018 θα διεξαχθεί στο Μέγαρο Μουσικής Αθηνών, με τη συνεργασία της σειράς Γέφυρες, από τις 24 έως και τις 27 Μαΐου 2018.\nINFO Για να δείτε το συνολικό πρόγραμμα του ADAF 2018 κάντε κλικ εδώ !\nΤο Interface I είναι ένα εντυπωσιακό κινητικό γλυπτό που εξερευνά τη σχέση ανάμεσα στη δομή και τη συμπεριφορά. Πρόκειται για μια αυτόνομη εγκατάσταση που αλλάζει συνεχώς μορφή. Μια σειρά από σωλήνες geiger-müller καταγράφει την ακτινοβολία στο περιβάλλον της γης ώστε να διεγείρει το μηχανικό σύστημα με ανεξάρτητες τυχαίες ωθήσεις. Η τυχαιότητα δρα σαν καταλύτης για το σύστημα ούτως ώστε να διευκολύνει την αλλαγή και τις δυναμικές του. Έτσι, δημιουργείται μια δυναμική εγκατάσταση που αλλάζει συνεχώς, μπροστά στα μάτια του θεατή.\nΤο Inferno είναι ένα έργο ρομποτικής, εμπνευσμένο από την απεικόνιση των διαφορετικών επιπέδων της κόλασης, όπως περιγράφονται στην «Κόλαση» του Δάντη, τα δέκα επίπεδα της κόλασης του Haw Par Villa και άλλες θρησκευτικές απεικονίσεις. Η ιδιαιτερότητα αυτής της συμμετοχικής παράστασης έγκειται στο γεγονός ότι το κοινό γίνεται ενεργό κομμάτι της και ενεργοποιούνται όλες οι αισθήσεις. Η ενοποίηση του ανθρώπου με τη μηχανή είναι, κατά κάποιο τρόπο, μια μορφή τιμωρίας για όλα τα τεχνολογικά εγκλήματα που έχουν διαπραχθεί στο βωμό της εξέλιξης. Όσο περισσότερο εμπλεκόμαστε με την τεχνολογία, τόσο περισσότερο οδηγούμαστε προς μια αίσθηση απώλειας. To Inferno προσφέρει μια σατιρική ματιά ενάντια στην ουτοπική έννοια του Singularity και της υποταγής του ανθρώπου στη μηχανή.\nTo Punishment είναι μια ρομποτική εγκατάσταση, ένα ρομπότ που εκτελεί μια προληπτική τιμωρία για την πιθανή μελλοντική του ανυπακοή. Οι τεχνολογίες σήμερα συνενώνονται με πολύ ταχύ ρυθμό, ιδιαίτερα η ρομποτική και η τεχνητή νοημοσύνη. Αυτό εγείρει πολλά ερωτήματα αναφορικά με τη σχέση του ανθρώπου με τη μηχανή. "Ντυμένος" με μαύρο χιούμορ, αυτός ο δυστοπικός ανθρωπομορφισμός υπερτονίζει τους φόβους του οποίους δημιουργεί η ρομποτική. Πόσο αυτοματοποιημένος θέλουμε να είναι ο κόσμος αλλά και το σώμα μας; Τι φυσικό, ηθικό και νομικό πλαίσιο πρέπει να εφαρμόσουμε; Τι επιπτώσεις θα υπάρχουν για την ανθρωπινή ύπαρξη; Ποια μετα- εργατική κοινωνία πρέπει να χτίσουμε; Έχει έρθει η ώρα να επαναπροσδιορίσουμε την εκπαίδευση; Με την είσοδο των ρομπότ στη ζωή μας και τη μεταμόρφωση της καθημερινότητας, οι ερωτήσεις αυτές θα πρέπει να απαντηθούν συλλογικά.\nΤο έργο Mycophone_Unison στο χωροχρόνο της πολλαπλότητας λειτουργεί σαν πλοηγικό εργαλείο. Είναι ένας ηχητικός χάρτης μιας ενδο-διάδρασης ανάμεσα σε τρία μικρο-βιώματα από τα σώματα των δημιουργών του αλλά και του θεατή. Οι τρεις καλλιτέχνες αναλύουν σε ένα petri disc το σύνολο των μικροβίων τους. Τα τοποθετούν στη σειρά και στην άκρη αφήνουν χώρο για το δακτυλικό αποτύπωμα του θεατή. Έτσι, όταν τοποθετεί κάποιος το δάκτυλό του, κλείνει το κύκλωμα και ενεργοποιεί την εγκατάσταση. Με την ενεργοποίησή του, το Mycophone_Unison δημιουργεί έναν κινούμενο χάρτη αστεριών και παράγει ήχο, από τα μικρόβια του συνόλου κάνοντάς τον θεατή κομμάτι του έργου.\nΤο Hakanaï είναι μια σόλο χορογραφική περφόρμανς, η οποία ξεδιπλώνεται μέσα από μια σειρά κινούμενων εικόνων. Στα ιαπωνικά, η λέξη Hakanaï αναφέρεται στο προσωρινό και εύθραυστο, το φευγαλέο και παροδικό, αυτό που βρίσκεται μεταξύ ονείρου και πραγματικότητας. Ενώ ο όρος είναι ευρέως συσχετισμένος με τη φύση, συχνά χρησιμοποιείται για να εκφράσει την άυλη πτυχή της ανθρώπινης κατάστασης και της αβεβαιότητάς της. Η περφόρμανς μάς μεταφέρει στον μαγικό κόσμο των ονείρων, δίνοντας ζωή στο χώρο που βρίσκεται κάπου ανάμεσα στα όρια της φαντασίας και της πραγματικότητας. Οι εικόνες επί της σκηνής είναι animations που κινούνται σε φυσικά μοτίβα, σύμφωνα με το ρυθμό της ζωντανής μουσικής που τα συνοδεύει.\n'Shiro' σημαίνει λευκό στα ιαπωνικά. Πρόκειται για μια εμβυθιστική περφόρμανς που καταλύει τα όρια του χώρου και του χρόνου. Κατά τη διάρκεια της παράστασης, οι καλλιτέχνες περιβάλλονται από γεωμετρικά σχήματα φωτός και χάνονται μέσα σε πυκνές προβολές. Κάποιες από τις προβολές είναι τόσο πυκνές, που τους εξαφανίζουν από το πεδίο όρασης, ενώ άλλες, τόσο φωτεινές, που τους κάνουν να λάμπουν και να ξεχωρίζουν. Συνεχίζοντας τη λογική του επιτυχημένου έργου 'Late Speculation', χρησιμοποιούν και πάλι τεχνικές mapping και τέσσερις δυνατούς προτζέκτορες που μαζί με τον ήχο και το οπτικό περιεχόμενο μορφοποιούνται σε πραγματικό χρόνο, ώστε να προσφέρουν κάθε φορά μια μοναδική παράσταση.\nΒασισμένο σε μια στρογγυλή παγίδα Paul, το έργο Ion Hole ανιχνεύει τις ανεπαίσθητες διαδράσεις μεταξύ του συνεχόμενου φωτός, της ηλεκτροδυναμικά αιωρούμενης ύλης και των σχεδόν αμελητέων βαρυτικών δυνάμεων. Μέσα στην παγίδα υπάρχουν ιονισμένα σπόρια λυκοπόδιου τα οποία απωθούν το ένα το άλλο καθώς ταυτόχρονα έλκονται προς το κέντρο της παγίδας μέσω εναλλασσόμενων ηλεκτρικών πεδίων. Συνεπώς, τα σπόρια σχηματίζουν ένα παλλόμενο πλέγμα γνωστό και ως κρύσταλλος Coulomb. Με την χρήση του laser φωτισμού, δημιουργείται μια προβολή μεγάλης κλίμακας, μεγεθύνοντας την ακατάπαυστη δυναμική της τροχιάς των σπορίων.


ΜΕ ΤΟΝ ΟΛΥΜΠΙΑΚΟ ΣΤΟ ΛΟΝΔΙΝΟ (Lufthansa 2) | All Travel Services\nΜΕ ΤΟΝ ΟΛΥΜΠΙΑΚΟ ΣΤΟ ΛΟΝΔΙΝΟ (Lufthansa 2)\n24 Νοέ - 27 Νοέ\nΜΕ ΤΟΝ ΟΛΥΜΠΙΑΚΟ ΣΤΗΝ ΑΓΓΛΙΑ\nΣΤΟ ΛΟΝΔΙΝΟ ΓΙΑ ΤΟΝ ΤΡΙΤΟ ΕΚΤΟΣ ΕΔΡΑΣ ΑΓΩΝΑ ΤΟΥ ΟΛΥΜΠΙΑΚΟΥ ΣΤΟ ΦΕΤΙΝΟ CHAMPIONS LEAGUE…!\nΈνα υπέροχο ταξίδι στη Μητρόπολη της Ευρώπης. Το Λονδίνο είναι μια πόλη ετερόκλητη, πολυεπίπεδη, πολύπλοκη και αντιφατική. Θα το ανακαλύψουμε σε τέσσερις γεμάτες ημέρες και θα δώσουμε επιτόπου ραντεβού για την επόμενη επίσκεψή μας σε αυτή τη μοναδική πόλη…!\nΗμέρα 1 (24/11/2019)\nΑΘΗΝΑ, ΛΟΝΔΙΝΟ, ΞΕΝΑΓΗΣΗ ΠΟΛΗΣ, ΒΡΕΤΑΝΙΚΟ ΜΟΥΣΕΙΟ\nΣυγκέντρωση νωρίς το πρωί στο Ελ. Βενιζέλος και απευθείας πτήση για το Λονδίνο. Άφιξη, παραλαβή αποσκευών και συνάντηση με τον ξεναγό μας. Επιβίβαση στο πούλμαν και έναρξη της πανοραμικής μας ξενάγησης στη βρετανική πρωτεύουσα. Μεταξύ άλλων θα δούμε: το φημισμένο Κensington με τους ομώνυμους κήπους και το Παλάτι, τα επιβλητικά κτίρια των Μουσείων Φυσικής Ιστορίας, Επιστημών, Βικτώριας και Αλβέρτου, το Knightsbridge και το διάσημο πολυκατάστημα Harrods με τις εντυπωσιακές βιτρίνες, το Hyde Park, τη Μαρμάρινη Αψίδα, το Mayfair, το παλάτι του Buckingham, το Αββαείο του Westminster και την Πλατεία του Κοινοβουλίου με το το Big Ben, το London Eye, θα διασχίσουμε το City του Λονδίνου, τον Πύργο του Λονδίνου και τις γέφυρες Tower Bridge και London Bridge και θα κλείσουμε με την επίσκεψή μας στο Βρετανικό Μουσείο, όπου θα επισκεφθούμε τα ελληνικά εκθέματα. Αμέσως μετά μεταφορά στο ξενοδοχείο μας. Παραλαβή δωματίων, τακτοποίηση και χρόνος για ξεκούραση. Βράδυ ελεύθερο.\nΗμέρα 2 (25/11/2019)\nΛΟΝΔΙΝΟ, ΟΞΦΟΡΔΗ, ΣΤΡΑΤΦΟΡΝΤ, BICESTER VILLAGE\nΠρωινό. Για σήμερα σας έχουμε ετοιμάσει μια πανέμορφη ολοήμερη εκδρομή στα περίχωρα του Λονδίνου, ξεκινώντας από την παγκοσμίου φήμης πανεπιστημιούπολη Οξφόρδη. Στη συνέχεια θα επισκεφθούμε το πανέμορφο και γραφικό Στράτφορντ, γενέτειρα του Ουίλλιαμ Σαίξπηρ, όπου θα επισκεφθούμε το σπίτι που γεννήθηκε. Χρόνος ελεύθερος για φαγητό και αναχώρηση για το εκπτωτικό χωριό Bicester Village, με τις ιδιαίτερα χαμηλές τιμές σε περισσότερες από 120 επώνυμες boutiques που φιλοξενεί, στο οποίο και θα απολαύσουμε τον απογευματινό μας καφέ ή τσάι (Tea Time!). Αργά το απόγευμα επιστροφή στο Λονδίνο. Βράδυ ελεύθερο.\nΗμέρα 3 (26/11/2019)\nΛΟΝΔΙΝΟ, ΗΜΕΡΑ ΕΛΕΥΘΕΡΗ, (ΠΡΟΑΙΡΕΤΙΚΗ ΕΚΔΡΟΜΗ ΣΤΟΝ ΤΑΜΕΣΗ & ΕΚΔΡΟΜΗ ΣΤΟ ΓΚΡΗΝΟΥΙΤΣ)\nΠρωινό και ημέρα ελεύθερη για να περπατήσετε στους δρόμους και να επισκεφθείτε τις αγορές ή τα μουσεία του πάντα γοητευτικού και εντυπωσιακού Λονδίνου. Για όσους θελήσουν κάτι διαφορετικό, προτείνουμε προαιρετικά και ανεπιφύλακτα (κατόπιν συνεννόησης με τον αρχηγό) μια μίνι κρουαζιέρα στον Τάμεση με επίσκεψη στο Γκρήνουιτς. Επιστροφή στο ξενοδοχείο. Νωρίς το απόγευμα συνάντηση και αναχώρηση για το στάδιο Tottenham Hotspur Stadium για να παρακολουθήσουμε το μεγάλο αγώνα μεταξύ της Τόττεναμ και του Ολυμπιακού. Μετά το τέλος του αγώνα επιστροφή στο ξενοδοχείο.\nΗμέρα 4 (27/11/2019)\nΠρωινό και παράδοση δωματίων. Μεταφορά μας στο αεροδρόμιο του Χήθροου και απευθείας πτήση για Αθήνα. Άφιξη στο Ελ. Βενιζέλος το απόγευμα.\nHoliday Inn Kensington Forum (4*)\nΑεροπορικά εισιτήρια με ενδιάμεσο σταθμό της Lufthansa\nMία (1) αποσκευή έως 23 kgs και μία (1) χειραποσκευή έως 8kgs ανά άτομο\nEnglish breakfast καθημερινά\nΜεταφορές από και προς το αεροδρόμιο του Λονδίνου\nΠανοραμική ξενάγηση Λονδίνου με την άφιξη με ελληνόφωνο ξεναγό\nΟλοήμερη εκδρομή σε Oxford, Stratford και Bicester Village με ελληνόφωνο ξεναγό\nΜεταφορές από και προς το Tottenham Hotspur Stadium\nΠροαιρετική κρουαζιέρα στον Τάμεση με εκδρομή στο Γκρήνουιτς\nΑΤΗMUC 24NOV LH1755 06:10-07:45\nMUCLHR 24NOV LH2472 09:20-10:25\nLHRFRA 27NOV LH911 16:30-19:05\nFRAATH 27NOV LH1284 21:25-00:50\nStarting Price ΑΠΟ €690\nΣΟΥΗΔΙΑ - ΣΤΟΚΧΟΛΜΗ\nΣΚΩΤΙΑ - ΕΔΙΜΒΟΥΡΓΟ\nBooking for ΜΕ ΤΟΝ ΟΛΥΜΠΙΑΚΟ ΣΤΟ ΛΟΝΔΙΝΟ (Lufthansa 2)


Ξενοδοχεία σε Φορτ Ντόφιν | Αναζήτηση και σύγκριση ξενοδοχείων σε Φορτ Ντόφιν\nΧρειάζεστε ιδέες για το πού να μείνετε; Τρία από τα φτηνά ξενοδοχεία με υψηλή βαθμολογία σε Φορτ Ντόφιν είναι το Villa océane, το Kaleta Hotel και το WIN με βάση τις κριτικές των χρηστών. Το Skyscanner Hotels είναι ένας γρήγορος, δωρεάν και απλός τρόπος να οργανώσετε τη διαμονή σας. Σε μερικά μόνο κλικ μπορείτε εύκολα να κάνετε αναζήτηση, να συγκρίνετε και να κάνετε κράτηση για τη διαμονή σας σε Φορτ Ντόφιν κάνοντας κλικ απευθείας στον ιστότοπο του ξενοδοχείου ή του ταξιδιωτικού πράκτορα. Κάνοντας κράτηση μαζί μας, δεν προστίθενται χρεώσεις στη διαμονή σας. Για να ξεκινήσετε, προσθέστε απλά τις ημερομηνίες που θέλετε να ταξιδέψετε στο παραπάνω πλαίσιο αναζήτησης και θα σας βρούμε φτηνές προσφορές ξενοδοχείων. Εναλλακτικά, επιλέξτε από τις παραπάνω επιλογές ξενοδοχείων.\nΞενοδοχεία με την υψηλότερη βαθμολογία σε Φορτ Ντόφιν\nΠότε είναι καλύτερα να κάνει κανείς κράτηση για ξενοδοχείο σε Φορτ Ντόφιν;\nΟ φθηνότερος μήνας είναι ο Μάρτιος, με μέση τιμή τις 30 € ανά διανυκτέρευση. Ο πιο ακριβός μήνας για να μείνετε σε Φορτ Ντόφιν είναι ο Σεπτέμβριος, με μέση τιμή τις 60 € ανά διανυκτέρευση.\nΠοια είναι η μέση τιμή ανά διανυκτέρευση σε Φορτ Ντόφιν τον Απρίλιος;\nΗ μέση τιμή ξενοδοχείου τον Απρίλιος πέρυσι ήταν 51 € ανά διανυκτέρευση. Η τιμή αυτή είναι κατά 9% υψηλότερη από τη μέση τιμή ανά διανυκτέρευση των 46 € που είδαμε τους προηγούμενους 12 μήνες.\nΠώς είναι ο καιρός σε Φορτ Ντόφιν;\nΣε Φορτ Ντόφιν, η αναμενόμενη μέση θερμοκρασία τον Απρίλιος είναι 25,3°C/77,5°F. Ο πιο ζεστός μήνας είναι συνήθως ο Ιανουάριος, με τις μέσες θερμοκρασίες να αγγίζουν τους 31,2°C/88,2°F. Ο πιο κρύος μήνας είναι ο Ιούλιος, με τις μέσες θερμοκρασίες να αγγίζουν τους 16,6°C/61,9°F.\nΠοια αεροδρόμια είναι πιο κοντά στο κέντρο της πόλης σε Φορτ Ντόφιν, Μαδαγασκάρη;\nΤο πλησιέστερο αεροδρόμιο σε Φορτ Ντόφιν είναι το Φορτ Ντόφιν (FTU) (4,51km).\nΕντός και γύρω από Φορτ Ντόφιν


Το Service Pack 1 αποτελεί μια συλλογή από ενημερώσεις που διορθώνουν και πραγματοποιούν αλλαγές στο λειτουργικό σας σύστημα με σκοπό την απροβλημάτιστη λειτουργία του. Αν έχετε φροντίσει να έχετε ενημερωμένο τον υπολογιστή σας μέσω του Windows Update τότε θα παρατηρήσετε ότι το SP1 δεν θα είναι και τόσο “μεγάλο” σε θέμα χώρου αφού οι περισσότερες ενημερώσεις βρίσκονται ήδη εγκατεστημένες στον υπολογιστή σας.\nΜερικές συμβουλές πριν την εγκατάσταση του SP1\n› Κρατήστε backup όλα τα σημαντικά σας αρχεία σε περίπτωση που πάει κάτι στραβά.\n› Φροντίστε να είναι ενημερωμένοι όλοι οι οδηγοί (drivers) των συσκευών.\n› Ελέγξτε τον υπολογιστή σας για τυχόν ιούς ή malware. Αφού τελειώσει ο έλεγχος, καλό θα ήταν να απενεργοποιήσετε προσωρινά τον “ενεργό έλεγχο” (Active scanning) σε περίπτωση που το υποστηρίζει το antivirus σας.\n› Αν πραγματοποιείτε την εγκατάσταση σε φορητό υπολογιστή (laptop) φροντίστε ώστε να είναι συνδεδεμένος στην πρίζα και μην τον αποσυνδέσετε μέχρι να ολοκληρωθεί.\n› Αποθηκεύστε και κλείστε τα ανοιχτά αρχεία των εφαρμογών που τρέχουν στον υπολογιστή σας πριν ξεκινήσετε την διαδικασία.\n› Βεβαιωθείτε ότι έχετε αρκετό ελεύθερο χώρο στον δίσκο σας για να εγκαταστήσετε το SP1. Αν δεν έχετε, θα σας ζητηθεί να ελευθερώσετε παραπάνω χώρο. Αν έχετε 32-bit έκδοση των Windows 7 θα χρειαστείτε περίπου 750 MB και για την 64-bit έκδοση περίπου 1 GB ελεύθερου χώρου στον δίσκο.\n› Δημιουργήστε ένα σημείο επαναφοράς του συστήματος (System Restore point) πριν προχωρήσετε.\nΗ εγκατάσταση διαρκεί περίπου στα 30 λεπτά.\nΠώς να εγκαταστήσετε το Service Pack 1 για τα Windows 7 μέσω του Windows Update\n1. Ανοίξτε το Windows Update μέσα από το μενού Έναρξη (Start Menu) ή πληκτρολογώντας windows update στην Αναζήτηση (Search Bar).\n2. Στο αριστερό μενού πατήστε Έλεγχος για ενημερώσεις (Check for updates), για να μπορέσετε να δείτε τις διαθέσιμες ενημερώσεις όπως αυτή του SP1.\n3. Πατήστε στις απαραίτητες ενημερώσεις που είναι διαθέσιμες για να ελέγξετε ότι υπάρχει η επιλογή για την εγκατάσταση του SP1 μέσα από την λίστα και πατήστε ΟΚ.\n4. Πατήστε Εγκατάσταση ενημερώσεων (Install updates), για να ξεκινήσει η εγκατάσταση.\nΑρχικά θα κατέβουν οι ενημερώσεις στον υπολογιστή σας.\nΈπειτα θα γίνει η εγκατάσταση.\n5. Αφού ολοκληρωθεί θα χρειαστεί να επανεκκινήσετε τον υπολογιστή σας. Η επανεκκίνηση θα διαρκέσει λίγα λεπτά παραπάνω από το κανονικό λόγω της εγκατάστασης. Θα εμφανιστεί και το ανάλογο μήνυμα στην οθόνη του υπολογιστή σας.\nΜετά την επανεκκίνηση του υπολογιστή θα δείτε το παρακάτω μήνυμα που σας ενημερώνει ότι η εγκατάσταση του Service Pack 1 έχει ολοκληρωθεί με επιτυχία.\nΑν θέλετε, μπορείτε να [link id=’334′ text=’επιβεβαιώσετε ότι το SP1 έχει εγκατασταθεί στον υπολογιστή σας ρίχνοντας μια ματιά στις Ιδιότητες του συστήματος’].\nΣας έχει τύχει να κάθεστε μπροστά στο laptop σας στο γραφείο, στον καναπέ ή στο κρεβάτι και να πατήσετε κατά […]


"ΣΑΜΙΑΚΟΝ ΒΗΜΑ": 3ο Φεστιβάλ Σάμου Γαστρονομίας & Πολιτισμού / 14-16 Ιουλίου στο Μαλαγάρι\n3ο Φεστιβάλ Σάμου Γαστρονομίας & Πολιτισμού / 14-16 Ιουλίου στο Μαλαγάρι\nΜια φορά κι έναν καιρό ήταν ένα… κύμα. Ξεπήδησε από την ανάγκη της ακριτικής Σάμου να αναδείξει τα προϊόντα και τις ομορφιές της, να φέρει κοντά τους παραγωγούς, να δημιουργήσει κοινούς δρόμους μεταξύ επιχειρήσεων, να αναδείξει την τοπική γαστρονομική ταυτότητα και να προάγει τον πολιτισμό όπως εκφράζεται μέσω των συλλόγων και των φορέων. Αυτό το κύμα, που βρίσκεται στην αφίσα του 3ου Φεστιβάλ Σάμου, είναι ένα δροσιστικό κύμα συνεργασίας και πολιτιστικής έκφρασης.\nΦωτογραφίες από τις 2 προηγούμενες χρονιές στο Καρλόβασι και τον Άγιο Κωνσταντίνο\nΠρόκειται για ένα τριήμερο γεμάτο εκδηλώσεις, δρώμενα, πολλές συμμετοχές αλλά και κεράσματα τοπικών προϊόντων στις 14-15 και 16 Ιουλίου στον αναμορφωμένο υπαίθριο χώρο της Μαυρογενείου Σχολής στο Μαλαγάρι της Σάμου. Τη διοργάνωση έχει αναλάβει μια πολυπρόσωπη επιτροπή εθελοντών. Το SAMOS Festival 2017 τελεί υπό την αιγίδα του Υπουργείου Αγροτικής Ανάπτυξης και Τροφίμων και υποστηρίζεται από τον Όμιλο Unesco Πειραιώς και Νήσων, το Chef’s Club of Athens «ACROPOLIS» καθώς και τα Δημόσια ΙΕΚ Αιγάλεω, Πειραιά και Σάμου. Χρυσός Χορηγός είναι η Blue Star Ferries, ενώ υποστηρίζεται και από σημαντικό αριθμό σαμιακών επιχειρήσεων.\nΟι συμμετέχοντες από κάθε μεριά της Σάμου προετοιμάζονται πυρετωδώς ώστε αυτό το τριήμερο, επισκέπτες αλλά και μόνιμοι κάτοικοι να έχουν τη χαρά να γευτούν και να γνωρίσουν τα «καλούδια» της σαμιακής γης, τις καλλιτεχνικές αναζητήσεις των ανθρώπων της, τις διαφορετικές εκφάνσεις του πολιτιστικού προφίλ της γενέτειρας του Πυθαγόρα και των νησιών του Αιγαίου.\nΤο πρόγραμμα μεταξύ άλλων περιλαμβάνει:\nΠαιδικά εργαστήρια με τα «Παραμύθια του Αιγαίου» και «Η Σάμος σε τρεις διαστάσεις» αλλά και παιδικές αθλητικές εκδηλώσεις με «Τα παιχνίδια της γειτονιάς». Την επιμέλεια των εργαστηρίων έχουν αναλάβει η Αθηνά Πετούλη που με το καλλιτεχνικό της πνεύμα θα διανθίσει τα παραμύθια ενώ η εικαστικός Estella Carballo, εκπρόσωπος της Πρεσβείας της Ουρουγουάης, θα ντύσει κι εκείνη με το ταλέντο της την παιδική φαντασία και θα «ζωντανέψει» τη Σάμο και τα αξιοθέατά της σε ένα μεγάλο τρισδιάστατο χάρτη από ανακυκλώσιμα υλικά. Ουσιαστική συμμετοχή στα δρώμενα για παιδιά θα έχει η Δημόσια Κεντρική και Ιστορική Βιβλιοθήκη Σάμου και το Σώμα Ελληνικού Οδηγισμού – Τοπικό Τμήμα Βαθέος Σάμου.\nΠαραδοσιακή Τέχνη και τεχνικές. «Ανεμόμυλοι» από τον μυλομαραγκό Γεώργιο Καμίτση και «Ξυλοναυπηγική» από τον Κώστα Χωριανόπουλο, ξυλοναυπηγό.\nΠαραδοσιακοί Χοροί από το «Λύκειο Ελληνίδων Παράρτημα Σάμου», από τον Πολιτιστικό Σύλλογο Βαθέος Σάμου «ο Καπετάν Λαχανάς» και από τον Σύλλογο «H ΡΙΒΑ» Καρλοβάσου.\nΓαστρονομία και τοπικά Προϊόντα. Η παραδοσιακή σαμιώτικη κουζίνα με σαφείς επιρροές από τη Μικρά Ασία, θα έχει μια ακόμη φορά την τιμητική της! Καλονοικοκυρές από κάθε μεριά της Σάμου θα παρουσιάσουν συνταγές όπως τις διδάχθηκαν από τις γιαγιάδες τους. Μπουρέκια με κίτρινη κολοκύθα, κατιμέρια, τηγανίτες, ο αλανιάρης κόκορας που μέθυσε, η παραδοσιακή κατσικίσια γεμιστή πλάτη, σουπιές όλο γλύκα με σαμιώτικο κρασί, τα γεμιστά της γάστρας με ότι φύεται στο μποστάνι κι ένα σωρό ακόμη νοστιμιές από: Βούλα Μαστροκωνσταντή-Λαγού, Θεολογία Κληρονόμου, Ευαγγελία Φούσια, Ελένη Ελευθερόγλου και Διαμάντω Βασσάλου.\nΤην ιδιαίτερη τέχνη και τεχνική μιας δημιουργικής κουζίνας που ακροβατεί μεταξύ παράδοσης και νέας γαστρονομικής προσέγγισης θα δείξει ο executive chef Βαγγέλης Μπιλιμπάς, ενώ επίτιμη γευσιγνώστρια του Φεστιβάλ θα είναι η Νίκη Μηταρέα, η πολυβραβευμένη δημοσιογράφος, εξειδικευμένη σε θέματα γαστρονομίας και οινογευσίας. Θα τιμήσει με την παρουσία της το Φεστιβάλ και θα μιλήσει για το σαμιώτικο κρασί, τη σημασία αλλά και τη σύνδεσή του με την οικονομική, κοινωνική και πολιτιστική διαδρομή του τόπου μας, προβάλλοντας παράλληλα τη γαστρονομική ταυτότητα της Σάμου και τα τοπικά προϊόντα!\nΑξίζει να σημειωθεί πως είναι η συγγραφέας του βιβλίου «Οινομαγειρέματα» που αξιολογήθηκε ως το καλύτερο βιβλίο μαγειρικής με κρασί στην κατηγορία «Best Book on Cooking with Wine in the World» στον παγκόσμιο διαγωνισμό βιβλίων μαγειρικής «Gourmand World Cookbook Awards». Στο τελευταίο της βιβλίο με τίτλο «Με κρασί και Ελληνικά» εκτός από επιλεγμένες πολύ προσεκτικά συνταγές για όσους θέλουν να μαγειρέψουν κάτι καινούριο και ταυτόχρονα οικείο, κάνει μια διεξοδική αναφορά στο ΚΡΑΣΙ και την σύνδεση με τον τόπο παραγωγής του.\nΟ Ενιαίος Οινοποιητικός Αγροτικός Συνεταιρισμός Σάμου (ΕΟΣ Σάμου) στα πλαίσια του Φεστιβάλ και σε συνεργασία με τον βραβευμένο πανελλαδικά bartender Iωακείμ Ζαβουδάκη, θα παρουσιάσει νέες εμπνευσμένες συνταγές για καλοκαιρινά cocktails με σαμιώτικο κρασί.\nΟι σπουδαστές των ΙΕΚ Σάμου, Αιγάλεω και Πειραιά μαζί με τους καθηγητές τους, έχουν επιμεληθεί και θα παρουσιάσουν εξελιγμένες συνταγές παραδοσιακής Ελληνικής κουζίνας αλλά και μικρές λιχουδιές που αναδεικνύουν τα τοπικά προϊόντα.\nΚαι αυτά δεν είναι τα μόνα. Υπάρχουν ένα σωρό διαφορετικά δρώμενα που θα κρατήσουν αμείωτο το ενδιαφέρον των επισκεπτών. Και στο φετινό τριήμερο φεστιβάλ, πρωταγωνιστής είναι ο άνθρωπος. Που με τα έργα του, αλλάζει το τοπίο. Συνδέεται, συνδυάζεται και αναδημιουργεί. Εξελίσσεται. Εναντιώνεται στην κατήφεια και τη μιζέρια των καιρών. Αναπλάθει τον πολιτισμό και την παράδοση του τόπου του.\nΕσείς θα είστε εκεί;


Οι 8 πιο χρήσιμες συμβουλές για όσους “Δουλεύουμε Σπίτι”….. – Γένους θηλυκού | Μόδα Ομορφιά, Τέχνη, Design, Ζωή, Πρόσωπα, Agenda\nΑρχική / -----Ροή θεμάτων / Οι 8 πιο χρήσιμες συμβουλές για όσους “Δουλεύουμε Σπίτι”…..\ncitynews 12/01/2021\t-----Ροή θεμάτων, ----SLIDER, ---ΕΠΙΛΟΓΕΣ, ---ΘΕΜΑΤΑ ΠΟΥ ΞΕΧΩΡΙΖΟΥΝ, Uncategorized, ΔΗΜΟΦΙΛΗ, ΚΟΙΝΩΝΙΑ Leave a comment 65 Views\nΗ συνεχώς επεκτεινόμενη πανδημία του κορωνοϊού έφερε πρόωρα την πραγματικότητα της τηλεργασίας σε επιχειρήσεις και εργαζομένους, με όλο και περισσότερους να εργάζονται πλέον από το σπίτι! Οι “Μένουμε Σπίτι” ανακαλύπτουν στην πράξη τι σημαίνει να “Δουλεύουμε Σπίτι” , μένοντας στον ίδιο χώρο μαζί με την οικογένεια, προσπαθώντας ταυτόχρονα να διατηρηθούμε παραγωγικοί και συνδεδεμένοι με τους συνεργάτες μας.\nΠώς μπορούμε να είμαστε παραγωγικοί όταν εργαζόμαστε από το σπίτι, ιδίως όταν δεν το έχουμε επιλέξει αλλά χρειάζεται παρ’ όλα αυτά να το κάνουμε; Απαντώντας στο ερώτημα αυτό, εταιρείες όπως η Microsoft, η IBM, η Xerox και άλλες, που παρέχουν τον κατάλληλο τεχνολογικό εξοπλισμό και τα προγράμματα για να παραμείνει κάποιος παραγωγικός και εκτός γραφείου, προχωρούν η μία μετά την άλλη στη διατύπωση οδηγιών.\nΗ οργάνωση βοηθά να εστιάσετε στα πράγματα που μπορείτε να ελέγξετε. Στο τέλος κάθε εργάσιμης ημέρας, δημιουργήστε ένα σχέδιο ή ένα πλάνο για την επόμενη. Έτσι όχι μόνο ο νέος τρόπος εργασίας θα είναι πιο δομημένος αλλά θα έχετε και μια οπτική υπενθύμιση των καθημερινών σας εργασιών, καθώς θα ελέγχετε τι έχετε κάνει. Επίσης κατά τη διάρκεια αυτής της περιόδου ασχοληθείτε με μικρά οργανωτικά πράγματα, όπως π.χ. να καθαρίσετε τα εισερχόμενα στο e-mail σας. Εάν έχετε εβδομαδιαία meetings ή διαπροσωπικές συναντήσεις με συναδέλφους, μετατρέψτε τες σε τηλεδιάσκεψη ή κλήση μέσω βίντεο. Ορίστε μια υπενθύμιση ημερολογίου για να πραγματοποιείτε τις καθημερινές σας δραστηριότητες.\nΚάντε μια γρήγορη έρευνα για συναδέλφους και βασικές επαφές με τις οποίες θα χρειαστεί να επικοινωνείτε. Είναι όλες οι πληροφορίες επικοινωνίας – στο κινητό ή σταθερό τηλέφωνο – στη λίστα επαφών σας; Αποθηκεύστε και εκτυπώστε ένα αντίγραφο της λίστας, σε περίπτωση που χρειαστεί. Χρησιμοποιήστε αυτή την ευκαιρία για να στείλετε τις δικές σας – καινούργιες πληροφορίες σε άτομα που μπορεί να χρειαστεί να επικοινωνήσουν μαζί σας.\nΕργαλεία όπως το Microsoft Teams, το G Suite και το Slack είναι καλύτερα από το ηλεκτρονικό ταχυδρομείο, ειδικά τώρα. Ένα αργό e-mail μπορεί να καθυστερήσει την επικοινωνία ίσως και για ώρες. Αντίθετα, μια επιλογή τύπου Slack φέρνει ταχύτητα στην επικοινωνία των επιχειρήσεων, μαζί με το πλεονέκτημα των θεματικών καναλιών και τη δυνατότητα της ανταλλαγής εγγράφων.\nΌταν είστε συνηθισμένοι να πηγαίνετε στο γραφείο, το να μη βλέπετε τους συναδέλφους σας μπορεί να σας επηρεάσει. Ακόμα κι αν εργάζεστε τακτικά από το σπίτι, μπορεί να αισθάνεστε καλύτερα αν βλέπετε τους συνεργάτες σας πρόσωπο με πρόσωπο. Δώστε προτεραιότητα στις βιντεοκλήσεις αντί στις τηλεδιασκέψεις, αν μπορείτε. Τώρα, περισσότερο από ποτέ, είναι σημαντικό να διατηρούμε οπτική επαφή με άλλους ανθρώπους.\nΜε τα συνεχή νέα για την πανδημία, είναι δύσκολο κάποιος να αποφύγει να παρακολουθεί όλη μέρα ειδήσεις. Περιορίστε τον εαυτό σας στο να ελέγχετε τις ειδήσεις μόνο συγκεκριμένες φορές μέσα στην ημέρα. Όταν συνομιλείτε με συναδέλφους, καλό είναι να συζητάτε για όσα συμβαίνουν για λίγα λεπτά, αλλά μην το αφήσετε να εξελιχθεί σε κεντρικό θέμα της συζήτησης. Δώστε το παράδειγμα, μεταβαίνοντας γρήγορα στα καθημερινά θέματα εργασίας.\nPrevious Τι Ζώδιο είναι η δική σου πεθερά; Ας το εξετάσουμε μαζί….\nNext Μαργαρίτα γεμιστή ή αλλιώς ψωμοτύρι…


28η Οκτωβρίου: παρήλασαν και οι μαθητές των Καλυβίων (φωτο) - AgrinioNews\n28η Οκτωβρίου: παρήλασαν και οι μαθητές των Καλυβίων (φωτο)\n28 Οκτωβρίου 2019, 6:26 μμ\nΜε σύμμαχο τον καλό καιρό, τιμήθηκε και φέτος με λαμπρότητα στα Καλύβια, η Εθνική Επέτειος του «ΟΧΙ», με την Θεία Λειτουργία και την Δοξολογία που τελέστηκαν στον Ι. Ν. Αγίου Νικολάου αλλά και την καθιερωμένη μαθητική παρέλαση.\nΟ πανηγυρικός της ημέρας για την «28η Οκτωβρίου 1940»εκφωνήθηκε από την εκπαιδευτικό του Γυμνασίου Καλυβίων, κα Ρούλα Κοκορέα, ενώ στη συνέχεια οι μαθητές και οι μαθήτριες του Νηπιαγωγείου, του Δημοτικού Σχολείου και του Γυμνασίου Καλυβίων, παρέλασαν στους κεντρικούς δρόμους, καταχειροκροτούμενοι από τους κατοίκους του χωριού που τους παρακολουθούσαν με ενθουσιασμό…\nΤο τρισάγιο στη μνήμη των αγωνιστών που έπεσαν υπέρ Πίστεως και Πατρίδος, εψάλλη από τον ιερέα Θ. Αθανασόπουλο, στο Μνημείο των Πεσόντων, στο προαύλιο του Δημοτικού Σχολείου.\nΑκολούθησε η κατάθεση στεφάνων, από τους μαθητές των σχολείων, από τον Πρόεδρο της Κοινότητας Καλυβίων, Δ. Αναστασίου, από την Πρόεδρο του Συλλόγου Γυναικών Καλυβίων Μαίρη Απ. Ζαπαντιώτη, από τον Σύλλογο Γονέων & Κηδεμόνων του Δημοτικού Σχολείου και από εκπρόσωπο του Εκκλησιαστικού Συμβουλίου Ι.Ν. Αγ. Νικολάου.\nΤηρήθηκε ενός λεπτού σιγή στη μνήμη των ηρωϊκώς πεσόντων Ελλήνων κατά τον ελληνο-ιταλικό πόλεμο του 1940-41 και στο τέλος της τελετής όλοι οι μαθητές τραγούδησαν τον Εθνικό μας ύμνο!\nΗ ομιλία της καθηγήτριας κας Ρούλας Κοκορέα για την Εθνική Επέτειο:\n“28η Οκτωβρίου 1940.\nΜία επέτειος, ένας θρύλος, μία μνήμη και ένα χρέος. Υπάρχουν μέρες που δεν λησμονιούνται και δεν φοβούνται το θάνατο. Όσο περνούν τα χρόνια, αποκτούν ολοένα μεγαλύτερη τιμή και αίγλη. Μια από αυτές είναι η 28η Οκτωβρίου 1940. Είναι η μέρα που οι Έλληνες, με συσσωρευμένες μέσα στην ψυχή τους τις προγονικές αρετές της φυλής, αντιμετώπισαν νικηφόρα έναν πανίσχυρο εχθρό που διανοήθηκε να καταλύσει τις ελευθερίες τους.\nΟι Έλληνες όμως δεν έχουν μάθει να σκύβουν το κεφάλι σε έναν δυνάστη και είχαν πάντα κακή σχέση με τους τυράννους. Είναι γνωστό σε όλους ότι η Ελλάδα είναι η χώρα που γέννησε τη δημοκρατία. Είναι επίσης σαφές ότι όταν οι 300 Σπαρτιάτες και οι 700 Θεσπιείς στάθηκαν απέναντι στον βασιλιά της Περσίας, στάθηκαν μεταξύ άλλων και απέναντι στην απολυταρχία. Δεν είναι τυχαίο άλλωστε ότι οι Αθηναίοι ηρωοποίησαν και τίμησαν ως ημίθεους τους τυραννοκτόνους Αρμόδιο και Αριστογείτονα. Το έκαναν αυτό για να υπενθυμίσουν ότι η τυραννία δεν ταιριάζει σε τούτο τον τόπο.\nΗ 28η Οκτωβρίου είναι μια μέρα ξεχωριστή. Είναι μια μέρα που ανοίγει σελίδες δόξας και μεγαλείου στην ελληνική ιστορία. Είναι μια μέρα κατά την οποία δεν διακυβεύτηκε μονάχα η ελευθερία και η ανεξαρτησία της χώρας μας αλλά και η τύχη και το μέλλον ολόκληρης της ανθρωπότητας.\nΣαν σήμερα πριν από 79 χρόνια ακριβώς ο Ιταλός δικτάτορας Μουσολίνι, μέσω του πρεσβευτή του στην Ελλάδα, επέδωσε στον τότε πρωθυπουργό της χώρας, Ιωάννη Μεταξά, το τελεσίγραφο, με το οποίο ζητούσε την κατοχή ορισμένων ελληνικών περιοχών. Αν η Ελλάδα δεν δεχόταν, τότε θα τις καταλάμβανε με τα όπλα.\nΚαι ήταν ακριβώς αυτή η ιστορική στιγμή που ο τότε Έλληνας πρωθυπουργός απάντησε ΟΧΙ, διερμηνεύοντας την θέληση της συντριπτικής πλειοψηφίας των Ελλήνων, οι οποίοι ξεχύθηκαν στους δρόμους και ζητούσαν όλοι, ο καθένας με τον τρόπο του, να προσφέρουν σ’ αυτόν τον πόλεμο. Ο ίδιος ο δικτάτορας σε ανακοινώσεις προς τον Αθηναϊκό Τύπο στις 30 Οκτωβρίου είχε πει «για να αποφύγουμε τον πόλεμο πρέπει να γίνουμε εθελοντές δούλοι και να πληρώσουμε αυτήν την τιμή με το άπλωμα του δεξιού χεριού της Ελλάδας προς ακρωτηριασμό από την Ιταλία και του αριστερού από την Βουλγαρία».\nΟ Μουσολίνι, με 100.000 στρατιώτες που είχε συγκεντρωμένους στην Αλβανία, πίστευε πως θα κατακτούσε την Ελλάδα με μεγάλη ευκολία. Ενώ όμως στην αρχή οι Έλληνες αποτραβήχτηκαν από τα σύνορα και οι Ιταλοί κατέλαβαν μικρές ελληνικές περιοχές, στις 14 Νοεμβρίου αρχίζει η αντεπίθεση και τα ελληνικά στρατεύματα γνωρίζουν μεγάλες επιτυχίες, όπως στη μάχη της Πίνδου, στην Ήπειρο και στη Δυτική Μακεδονία. Επί έξι μήνες τα ελληνικά όπλα κρατούν μακριά τον εχθρό και του προξενούν σημαντικές καταστροφές. Το βάρος της άμυνας έφερε η μεραρχία Ηπείρου που είχε την τύχη να υπερασπίζεται την τιμή και την εδαφική ακεραιότητα της χώρας εναντίον ασύγκριτα υπέρτερων δυνάμεων.\n22 Νοεμβρίου, Κορυτσά: Ενθουσιασμός απερίγραπτος. Στην πρωτεύουσα και στις άλλες ελληνικές πόλεις ο κόσμος ξεχύνεται στους δρόμους για πανηγυρίσει την νίκη. 6 Δεκεμβρίου, Άγιοι Σαράντα, 8 Δεκεμβρίου, Αργυρόκαστρο. Οι θρίαμβοι των Ελλήνων καταρρίπτουν το μύθο για το αήττητο του Άξονα, αναζωπυρώνουν το θάρρος των συμμαχικών δυνάμεων και οπλίζουν τους λαούς με την προσδοκία της νικηφόρας έκβασης του πολέμου. Η γενναιότητα των Ελλήνων μετουσιώθηκε σε πηγή ελπίδας και θάρρους για τα άλλα έθνη της Δύσης.\nΑμέτρητοι είναι οι έπαινοι που ακούστηκαν για την Ελλάδα την εποχή εκείνη. «Το φως της Ελλάδας», έλεγε ο Υπουργός Εξωτερικών της Μεγάλης Βρετανίας, «το φως του πολιτισμού κατά της βαρβαρότητας, που δεν έσβησε ποτέ δια μέσου των αιώνων, φέγγει σήμερα λαμπρότερο παρά ποτέ. Το αδάμαστο φρόνημα των Ελλήνων αποτελεί έμπνευση για μας». Από το ρωσικό ραδιόφωνο την ίδια περίοδο ακούστηκε η δήλωση: «Πολεμήσατε άοπλοι κατά πάνοπλου εχθρού και νικήσατε. Δεν μπορούσε να γίνει διαφορετικά, γιατί είστε Έλληνες. Χάρη στις θυσίες σας κερδίσαμε χρόνο, για ν’ αντισταθούμε. Ως Ρώσοι και ως άνθρωποι σας ευγνωμονούμε.».\nΌταν ο Μουσολίνι αντιλήφθηκε πως δεν υπήρχε για το στρατό του σωτηρία, ζήτησε τη βοήθεια του Γερμανού συμμάχου του, του Χίτλερ. Έτσι, τον Απρίλιο του 1941 η ναζιστική Γερμανία επιτίθεται κατά της Ελλάδας. Και στη δεύτερη αυτή εισβολή οι Έλληνες απάντησαν και πάλι ΟΧΙ. Μόνοι τους αντιμετώπισαν δύο μεγάλες δυνάμεις και λίγες μέρες αργότερα υπέκυψαν. Άρχισαν, λοιπόν, τα μαύρα χρόνια της γερμανοϊταλικής κατοχής.\nΓια τέσσερα σχεδόν χρόνια οι Έλληνες υπέφεραν από την πείνα, τις στερήσεις αλλά και από τα βασανιστήρια και τις εκτελέσεις. Για τα πάθη των Ελλήνων την περίοδο της Κατοχής, δεν χρειάζεται να πούμε πολλά, καθώς είναι ήδη γνωστά. Άλλωστε τί να πρωτοαναφέρει κανείς; Τον τραγικό χειμώνα του 41-42, με θύματα της πείνας κυρίως παιδιά; Ή τις ακρότητες των Βουλγαρικών και γερμανικών κατοχικών δυνάμεων με τις μαζικές εκτελέσεις στην Δράμα, στα Καλάβρυτα, στο Δίστομο, στην Ήπειρο και παντού σε όλη την Ελλάδα…ασφαλώς και στην περιοχή μας με την εκτέλεση των 59 πατριωτών στις 31 Ιουλίου του 44. Οι Έλληνες όμως συνεχίζουν την αντίσταση εναντίον του εισβολέα. Οργανώνουν αντάρτικες ομάδες στα βουνά, τυπώνουν παράνομες εφημερίδες, ενώ πολλοί διέφυγαν στην Αίγυπτο, εκεί όπου δημιουργήθηκε ένας νέος ελληνικός στρατός που πολέμησε μαζί με τους άλλους συμμάχους μέχρι την απελευθέρωση της Ελλάδας, στις 12 Οκτωβρίου 1944. Εκείνη την ημέρα οι πολίτες συρρέουν στην Πλατεία Συντάγματος στην Αθήνα, για να γευτούν τις πρώτες ώρες της ανακτημένης ελευθερίας.\nΗ απελευθέρωση της πρωτεύουσας από το γερμανικό ζυγό συμβόλιζε την απαλλαγή όλης της Ελλάδας από τα δεσμά και γεννούσε ελπίδες για την κατοχύρωση ενός καλύτερου μέλλοντος.\nΤο ΟΧΙ είναι το μέγιστο κατόρθωμα της ενότητας και αποφασιστικότητας των Ελλήνων. Είναι σταθμός με βαθύ νόημα, γιατί θα συμβολίζει πάντοτε την πάλη του δίκαιου με το άδικο, την πάλη για την αρετή και τα ανθρώπινα δικαιώματα.\nΗ 28η Οκτωβρίου θα παραμείνει ένα μεγάλο κεφάλαιο στην ιστορία του ελληνικού έθνους. Είναι χρέος, ωστόσο, και καθήκον μας σήμερα να θυμόμαστε τις θυσίες των προγόνων μας που θα μας καθοδηγούν και θα μας εμπνέουν στους δικούς μας σημερινούς αγώνες ενάντια στον πόλεμο -όπου και αν αυτός συμβαίνει-, ενάντια στον ολοκληρωτισμό, στο φανατισμό και τη μισαλλοδοξία.\nΟι αγώνες των Ελλήνων αυτών μπορούν και πρέπει να αποτελούν μια σύγχρονη για μας πυξίδα με προσανατολισμό την παγκόσμια ειρήνη, τη δημοκρατία και την ισότητα όλων των πολιτών αυτού του κόσμου.\nΑγαπητοί μαθητές, κάθε νέα γενιά ανθρώπων έχει την ίδια μοίρα: να διορθώνει τα λάθη των προηγούμενων. Δεν είστε οι μόνοι στους οποίους πέφτει αυτό το βάρος. Μέσα και σε σας λάμπει το ίδιο φως, το ίδιο νεανικό πάθος, ο ίδιος ρομαντισμός στον οποίο όλοι βασιζόμαστε για να βρείτε την ισορροπία ανάμεσα στα άκρα, να βάλετε τη λογική μπροστά από τον παραλογισμό της βίας.\nΒασιζόμαστε στα όνειρα και στην δύναμη των νέων, που έχουν το κουράγιο και το ψυχικό σθένος να παλέψουν για κάτι καλύτερο μαθαίνοντας από τα λάθη του παρελθόντος”.\nΠροηγούμενο: Mε περηφάνια εορτάστηκε η Εθνική Επέτειος και στο Ελαιόφυτο (φωτό)\nΕπόμενο: Απίθανη αποκάλυψη Κούγια: «Ο Ουάρντα σκέφτεται να παντρευτεί στη Λάρισα»


ΠΑΙΔΕΙΑ - PAIDEIA: Ήθη και έθιμα για τα Θεοφάνια\nΉθη και έθιμα για τα Θεοφάνια\nΣτιγμιότυπο από τα Ραγκουτσάρια που γιορτάζονται στην Καστοριά\nΜε διαφορετικές εκδηλώσεις ανά την Ελλάδα οι πιστοί εορτάζουν τα Θεοφάνια. Η τελετή του Μεγάλου Αγιασμού και η κατάδυση του Τίμιου Σταυρού γίνονται σε όλες τις περιοχές της χώρας για να αγιαστούν τα νερά.\nΚατά τα Θεοφάνια φανερώθηκε η τριαδικότητα του Θεού, η Αγία Τριάδα. Λέγονται όμως και «Φώτα», γιατί κατά τα πρώτα χριστιανικά χρόνια, την παραμονή των Θεοφανίων βαπτίζονταν οι οπαδοί της νέας θρησκείας.\nΣτην ανατολική Μακεδονία ενδιαφέρον προκαλεί ο εορτασμός των Θεοφανίων στη Δράμα με πληθώρα εκδηλώσεων και δρώμενων. Σκοπός τους είναι η εξασφάλιση της καλοχρονίας, δηλαδή η καλή υγεία και η πλούσια γεωργική και κτηνοτροφική παραγωγή.


Παναθηναϊκός: Καλύτερος από πέρυσι! – xOrisOria News\nΠαναθηναϊκός: Καλύτερος από πέρυσι!\nΜπορεί ο Παναθηναϊκός με τους 22 βαθμούς, που έχει μαζέψει στο φετινό πρωτάθλημα να μην είναι ικανοποιημένος, αλλά η σύγκριση με τα αντίστοιχα περσινά παιχνίδια δείχνει, ότι η ομάδα είναι στο +5 σε σχέση με το περασμένο πρωτάθλημα.\nΚαι όμως οι αριθμοί αλλά δείχνουν από αυτό που πιστεύει ο περισσότερος κόσμος. Ο φετινός Παναθηναϊκός έχει συγκεντρώσει περισσότερους βαθμούς, απ' ότι είχε μαζέψει στα αντίστοιχα περσινά παιχνίδια. Επειδή ο Βόλος στο περασμένο πρωτάθλημα δεν συμμετείχε, η σύγκριση γίνεται με τις άλλες 15 ομάδες, που έχει αντιμετωπίσει ο Παναθηναϊκός.\nΑν δει κάποιος τα αποτελέσματα, θα αντιληφθεί την διαφορά. Στο περασμένο πρωτάθλημα ο Παναθηναϊκός στα ίδια 15 παιχνίδια με φέτος είχε συγκεντρώσει πέντε βαθμούς λιγότερους . Πέρυσι είχε 16 φέτος έχει 21. Ας δούμε τα αποτελέσματα:\nΛΑΜΙΑ-ΠΑΟ:1-1 (φέτος), 1-0 (πέρυσι)\nΠΑΟ-ΟΦΗ: 1-3 (φέτος), 1-3 (πέρυσι)\nΑΡΗΣ-ΠΑΟ: 4-0 (φέτος), 1-1 (πέρυσι)\nΠΑΟ-ΟΛΥΜΠΙΑΚΟΣ: 1-1 (φέτος), 0-3 (διακοπή πέρυσι)\nΠΑΝΙΩΝΙΟΣ-ΠΑΟ: 0-1 (φέτος), 2-0 (πέρυσι)\nΠΑΟ-ΞΑΝΘΗ: 0-1 (φέτος), 2-2 (πέρυσι)\nΑΤΡΟΜΗΤΟΣ-ΠΑΟ: 0-1 (φέτος), 2-0 (πέρυσι)\nΠΑΟ-ΑΕΛ: 1-2 (φέτος), 1-1 (πέρυσι)\nΠΑΟΚ-ΠΑΟ: 2-2 (φέτος), 2-0 (πέρυσι)\nΠΑΟ-ΑΕΚ: 3-2 (φέτος), 0-0 (πέρυσι)\nΠΑΝΑΙΤΩΛΙΚΟΣ-ΠΑΟ: 0-0 (φέτος), 0-1 (πέρυσι)\nΠΑΟ-ΑΣΤΕΡΑΣ: 1-0 (φέτος), 1-0 (πέρυσι)\nΠΑΟ-ΛΑΜΙΑ: 2-0 (φέτος), 3-1 (πέρυσι)\nΟΦΗ-ΠΑΟ: 1-1 (φέτος), 3-1 (πέρυσι)\nΠΑΟ-ΑΡΗΣ: 0-0 (φέτος), 2-0 (πέρυσι)\nΚΑΛΥΤΕΡΗ ΕΠΙΘΕΣΗ ΚΑΙ ΚΑΛΥΤΕΡΗ ΑΜΥΝΑ\nΗ διαφορά δεν φαίνεται μόνο στους βαθμούς, αλλά και στην άμυνα και την επίθεση. Στην άμυνα φέτος ο Παναθηναϊκός έχει δεχθεί τέσσερα γκολ λιγότερα από πέρυσι, ενώ στην επίθεση έχει σκοράρει δύο φορές περισσότερο. Βέβαια σε αυτό υπολογίζουμε πέρυσι και το ματς του Ολυμπιακού που διακόπηκε, αλλά εκείνη την ώρα ο Ολυμπιακός κέρδιζε με 1-0. Ο φετινός συντελεστής της ομάδας σε αυτά τα παιχνίδια είναι 15-17 και ο συντελεστής στα ίδια παιχνίδια στο περασμένο πρωτάθλημα ήταν 13-21. Οσον αφορά στην άμυνά του φέτος ο Παναθηναϊκός τα επτά γκολ τα έχει δεχθεί από τον ΟΦΗ στο ΟΑΚΑ και από τον Αρη στην Θεσσαλονίκη, ενώ στα υπόλοιπα 13 παιχνίδια έχει δεχθεί 10 γκολ.\nΠΕΡΙΣΣΟΤΕΡΕΣ ΝΙΚΕΣ, ΛΙΓΟΤΕΡΕΣ ΗΤΤΕΣ\nΚαι στα αποτελέσματα φέτος ο Παναθηναϊκός είναι καλύτερος. Φέτος έχει 5 νίκες, 6 ισοπαλίες και 4 ήττες, ενώ στο περασμένο πρωτάθλημα είχε 4 νίκες, 4 ισοπαλίες και 7 ήττες! Η ομάδα έχει μία περισσότερη νίκη από πέρυσι, αλλά και τρεις ήττες λιγότερες και δύο ισοπαλίες περισσότερες. Φέτος ο Παναθηναϊκός έχει μία ήττα μακριά από το ΟΑΚΑ, αυτή από τον Αρη, ενώ πέρυσι είχε πέντε ήττες εκτός έδρας!.\nΚΑΛΥΤΕΡΟΣ ΜΑΚΡΙΑ ΑΠΟ ΤΟ ΟΑΚΑ\nΑν κάνουμε σύγκριση στα αποτελέσματα εντός και εκτός έδρας θα δούμε μία μεγάλη διαφορά και αυτό είναι οξύμωρο. Η ομάδα παρουσιάζει μία μεγάλη βελτίωση εκτός έδρας. Πέρυσι είχε πάρει μόλις 4 βαθμούς σε αυτά τα παιχνίδια , ενώ φέτος έχει πάρει 10! Εξι βαθμούς περισσότερους. Η λογική λέει, ότι αυτό από την στιγμή, που συμβαίνει θα ανέβαζε και άλλο την ομάδα στην βαθμολογία. Και όμως δεν γίνεται, διότι στο ΟΑΚΑ ο Παναθηναϊκός έχει πάρει φέτος 11 βαθμούς, ενώ πέρυσι είχε μαζέψει 12 βαθμούς, έναν παραπάνω δηλαδή.\nΠΕΡΥΣΙ ΔΕΚΑ ΣΚΟΡΕΡ, ΦΕΤΟΣ ΠΕΝΤΕ!\nΈνα άλλο στοιχείο, που δείχνει το επιθετικό πρόβλημα, που έχει φέτος η ομάδα, παρά το γεγονός, ότι έχει σκοράρει δύο γκολ περισσότερα από πέρυσι είναι , ότι τα φετινά 15 γκολ της ομάδας τα έχουν βάλει πέντε παίκτες. Οι Μακέντα (5), Χατζηγιοβάνης (4), Ζαχίντ (3), Περέα (2). Κολοβέτσιος (1). Τα περσινά 13 γκολ στα αντίστοιχα παιχνίδια τα είχαν πετύχει δέκα παίκτες! Οι Μπουζούκης (3), Μακέντα (2), Χατζηγιοβάνης, Αλτμαν, Κάτσε, Δώνης, Ινσούα, Κολοβέτσιος, Κουρμπέλης, Εμανουηλίδης. Δηλαδή πέρυσι υπήρχε μεγαλύτερος πλουραλισμός στους σκόρερς, κάτι που είναι φανερό, ότι λείπει φέτος από την ομάδα. Και ο Μακέντα στα αντίστοιχα παιχνίδια φέτος έχει σκοράρει πέντε γκολ και πέρυσι δύο!\nΚΑΛΥΤΕΡΟΣ ΣΤΑ ΝΤΕΡΜΠΙ\nΣημαντική πρόοδο έχει σημειώσει ο φετινός Παναθηναϊκός στα ντέρμπι με Ολυμπιακό, ΑΕΚ και ΠΑΟΚ, όπου είναι αήττητος. Πέρυσι είχε διακοπεί το ντέρμπι με τον Ολυμπιακό στο ΟΑΚΑ, όπου ο Παναθηναϊκός έχανε με 1-0, αλλά δεν ήταν τόσο ανταγωνιστικός, όσο ήταν φέτος όταν ήρθε 1-1 και θα μπορούσε να κερδίσει βάση ευκαιριών. Πέρυσι ο Παναθηναϊκός είχε χάσει στην Τούμπα από τον ΠΑΟΚ με 2-0 εύκολα, ενώ φέτος ήρθε 2-2 και μάλιστα έχασε τη νίκη στα τελευταία δευτερόλεπτα. Πέρυσι με την ΑΕΚ ήταν πολύ καλός ο Παναθηναϊκός στο ΟΑΚΑ, άλλα έμεινε στο 0-0, ενώ φέτος κέρδισε με ανατροπή 3-2 στην πιο σημαντική νίκη της ομάδας. Στο περασμένο πρωτάθλημα σε αυτά τα τρία ντέρμπι η ομάδα πήρε μόλις ένα βαθμό, ενώ φέτος έχει συγκεντρώσει πέντε βαθμούς.


Αμπελόκηποι, Μεζονέτα 150 τ.μ.\nΚωδ: 12795 - Θεσσαλονίκη - Δυτική Αμπελόκηποι ΠΩΛΕΙΤΑΙ Μεζονέτα συνολικής επιφάνειας 150 τ.μ. στον 3 ο όροφο. Αποτελείται από 3 Υπνοδωμάτια, Σαλόνι, Κουζίνα, Μπάνιο . Είναι κατασκευασμένη το 2000 και διαθέτει θέρμανση Ατομική - Ηλεκτρικό, Κουφώματα Αλουμινίου, Πόρτα Θωρακισμένη, Πάρκινγκ, Αποθήκη , Τζάκι, A/C, Έπιπλα, Ηλ. Συσκευές, Τέντες - Τιμή: 120.000 €\nΠωλείται λουξ επιπλωμένη μεζονέτα στην περιοχή των Αμπελοκήπων. Εχει τρία υπνοδωμάτια, πολύ μεγάλο σαλόνι, τζάκι, ξεχωριστό μικρό χώρο κουζίνας, μεγάλες βεράντες και τέντες στα μπαλκόνια. Η οικοδομή δεν έχει ασανσέρ. Δύο θέσεις στάθμευσης. Τιμή συζητήσιμη.\nΣυγκοινωνία: Αστικό Λεωφορείο, Πάρκινγκ, Αποθήκη, Τζάκι, A/C, Κουφώματα: Αλουμινίου, Πατώματα: Πλακάκι, Πόρτα: Θωρακισμένη, Επιπλωμένο, Ηλ. Συσκευές, Ντουλάπα: Εντοιχιζόμενη, Ανοιχτωσιά, Φωτεινό, Τέντες, Βαμμένο\nΕνδιαφέρομαι για το ακίνητο με κωδικό 12795. Παρακαλώ επικοινωνήστε μαζί μου.


Φρόσω Καρασαρλίδου-Ομιλία στη Βουλή για το σχέδιο νόμου «Σύμφωνο συμβίωσης..." | Έμβολος\nΑρχική Πολιτική Φρόσω Καρασαρλίδου-Ομιλία στη Βουλή για το σχέδιο νόμου «Σύμφωνο συμβίωσης…”\nΦρόσω Καρασαρλίδου-Ομιλία στη Βουλή για το σχέδιο νόμου «Σύμφωνο συμβίωσης…”\nΦρόσω Καρασαρλίδου-Ομιλία στη Βουλή των Ελλήνων για το σχέδιο νόμου «Σύμφωνο συμβίωσης, άσκηση δικαιωμάτων, ποινικές και άλλες διατάξεις».\nΚΑΡΑΣΑΡΛΙΔΟΥ ΕΥΦΡΟΣΥΝΗ (ΦΡΟΣΩ)-ΒΟΥΛΕΥΤΗΣ ΣΥΡΙΖΑ ΗΜΑΘΙΑΣ\n«Σύμφωνο συμβίωσης, άσκηση δικαιωμάτων, ποινικές και άλλες διατάξεις»\nΣυζητάμε σήμερα ένα πολύ σημαντικό νομοσχέδιο. Tο νομοσχέδιο με το οποίο επεκτείνεται το Σύμφωνο Συμβίωσης και στα ομόφυλα ζευγάρια, διευρύνοντας το φάσμα των οικογενειακών, κληρονομικών και ασφαλιστικών δικαιωμάτων στο σύνολο των ετερόφυλων και ομόφυλων ζευγαριών.\nΗ διάκριση που οδήγησε την χώρα μας σε καταδίκη από το ευρωπαϊκό δικαστήριο δικαιωμάτων του ανθρώπου οφείλει να αρθεί. Με μια νομοθετική ρύθμιση στοιχειώδη και αυτονόητη που έπρεπε να έχει θεσπιστεί από καιρό. Η ψήφιση αυτού του νομοσχεδίου είναι σταθμός για την ισονομία και τα ανθρώπινα δικαιώματα στην Ελλάδα. Γιατί με το σύμφωνο που θεσμοθετείται γίνονται δύο αποφασιστικά βήματα:\nΤο πρώτο είναι η άρση των διακρίσεων σε βάρος συμπολιτών μας βάσει σεξουαλικού προσανατολισμού.\nΔιακρίσεων που βρίσκονται μέχρι σήμερα σε πλήρη αντίθεση με τις αρχές της ισότητας, της ελεύθερης ανάπτυξης της προσωπικότητας και του σεβασμού της ετερότητας.\nΤο δεύτερο είναι η γενικότερη αναβάθμιση του συμφώνου συμβίωσης για ομόφυλα και ετερόφυλα ζευγάρια.\n(Νομιμοποιούνται σχέσεις που παρέμεναν μη αναγνωρίσιμες και συχνά καλυμμένες στο πέπλο της σιωπής. Αναγνωρίζονται στα μέρη του συμφώνου, όπως και στους συζύγους, όλα τα δικαιώματα: ασφαλιστικά, συνταξιοδοτικά, εργασιακά, φορολογικά, κληρονομικά, κτλ.).\nΓια πρώτη φορά καλούμαστε να πάρουμε θέση επίσημη, ξεκάθαρη και αιτιολογημένη.\nΣτόχος μας δεν είναι να εκληφθεί το Σύμφωνο ως μια καλή πράξη σε όφελος μερίδας συμπολιτών μας. Ούτε μόνο ως μια “εναρμόνιση” με τη Δύση.\nΠρέπει να συνειδητοποιήσουμε ότι η συζήτηση αυτή αφορά συνανθρώπους μας που, σε πείσμα της πολιτικής και κοινωνικής απαξίωσης, έχουν καταφέρει να οργανώνουν τη ζωή τους διασφαλίζοντας το χώρο της αξιοπρέπειάς τους.\nΆντρες και γυναίκες πολίτες αυτής της χώρας, των οποίων μέχρι σήμερα δεν αναγνωρίζονται στοιχειώδη δικαιώματα με βάση αναχρονιστικές απόψεις των πιο συντηρητικών κύκλων της κοινωνίας μας.\nΤο σύμφωνο συμβίωσης καλύπτει την ανάγκη πάρα πολλών συμπολιτών μας να αναγνωρίσουν νομικά την συμβίωσή τους. Αναγνωρίζει κάθε ζευγάρι ως οικογένεια, και διασφαλίζει κληρονομικά δικαιώματα και θέση συγγένειας. Αποτελεί πλέον ώριμο αίτημα της ελληνικής κοινωνίας να αναγνωριστεί και στα ομόφυλα ζευγάρια το δικαίωμα στην οικογενειακή ζωή. Σ’ αυτό το σημείο, θέλω να αναφερθώ σε απαράδεκτες, θεωρώ, δηλώσεις που έχουν γίνει το τελευταίο διάστημα με αφορμή το συγκεκριμένο νομοσχέδιο:\nΑκούσαμε για φυσιολογικούς και μη ανθρώπους. Για γενετήσιες διαστροφές.\n– Υπάρχουν άραγε γενετήσιες διαστροφές; – Ποιος μπορεί να χαρακτηρίσει την πραγματική αγάπη μεταξύ δυο ανθρώπων ως διαστροφή;\nΚαι βέβαια δεν μπορούμε να δεχθούμε εκφράσεις που χαρακτηρίζουν ανθρώπινα όντα ως εκτρώματα, ιδιαίτερα όταν προέρχονται από στόματα ανθρώπων της Εκκλησίας, που εκ της θέσεώς τους οφείλουν να ευαγγελίζονται την αγάπη σ’ όλες της τις μορφές.\nΈφτασε η στιγμή όπου το κράτος, χωρίς διακρίσεις, οφείλει να νομοθετεί για όλους τους πολίτες ανεξάρτητα από το χρώμα τους, τη θρησκεία τους και τη σεξουαλική τους προτίμηση.\nΓιατί είναι υπόθεση του Δημοσίου βίου και όχι ιδιωτική το να μπορείς να ασφαλίσεις το σύντροφό σου.\nΚαι γιατί, βέβαια, είναι υπόθεση του Δημοσίου βίου το να μπορεί να συμπαρίσταται κάποιος στο σύντροφό του σε δύσκολες στιγμές. Να μπορεί να ενημερώνεται για την υγεία του. Να μπορεί να κληρονομήσει τα υπάρχοντά του ύστερα από μια ζωή που τα μοιράστηκαν ή τα απόκτησαν μαζί.\nΝομίζω ότι δεν χρειάζεται να μιλήσω περισσότερο για την αναγκαιότητα της επέκτασης του συμφώνου συμβίωσης. Άλλωστε το νομοσχέδιο που συζητάμε σήμερα δεν περιορίζεται μόνο σε αυτό. Υπάρχουν και άλλες διατάξεις, εξίσου σημαντικές.\nΜε συντομία θα αναφερθώ σε μερικές:\nΔημιουργείται το Εθνικό Συμβούλιο κατά του Ρατσισμού και της Μισαλλοδοξίας με στόχο τη διασφάλιση της προστασίας ατόμων και ομάδων που στοχοποιούνται λόγω φυλής, χρώματος, θρησκείας, γενεαλογικών καταβολών, εθνικής ή εθνοτικής καταγωγής, σεξουαλικού προσανατολισμού, ταυτότητας φύλου ή αναπηρίας.\nΠοινικοποιούνται όλες οι πράξεις (συσσίτια, αιμοδοσίες, κλπ) που αποκλείουν ανθρώπους με μοναδικό κριτήριο την καταγωγή, το χρώμα και τη θρησκεία.\nΟρίζεται το ρατσιστικό έγκλημα με σαφή τρόπο και ξεκάθαρα κριτήρια ώστε να διευκολύνονται τα δικαστήρια.\nΚαταργείται ο διαβόητος τυποκτόνος νόμος που αποτελούσε βραχνά και φόβητρο για τους δημοσιογράφους και περιόριζε την ελεύθερη άσκηση της δημοσιογραφίας.\nΚαταργείται η υποχρεωτική δωρεά σε Μη Κυβερνητικές Οργανώσεις ως προϋπόθεση αναστολής ή απόλυσης ενός φυλακισμένου.\nΔιευκολύνεται η διαδικασία διορισμού συνηγόρου σε ανθρώπους που δεν έχουν.\nΑναθεωρείται το Δίκαιο Ανηλίκων με γνώμονα τις διεθνείς συμβάσεις για τα δικαιώματα του παιδιού.\nΘεσμοθετούνται ευνοϊκές ρυθμίσεις που αφορούν στην έκτιση ποινής σε μωρομάνες.\nΣυνήθως οι νόμοι δεν έχουν τόσο ανθρώπινο πρόσωπο. Σήμερα θεωρώ πως συμβαίνει το αντίθετο.\nΜε συγκινεί και ταυτόχρονα με γεμίζει υπερηφάνεια γιατί ανήκω σε μια κοινωνία που σιγά-σιγά αλλάζει. Γίνεται πιο ανθρώπινη, κατανοεί και αγκαλιάζει.\nΤο σύμφωνο συμβίωσης, που σε λίγο θα είναι νόμος του κράτους, δίνει ξεκάθαρα το μήνυμα ότι κάτι αλλάζει για μια κοινωνία χωρίς διακρίσεις, με ίσα δικαιώματα και χώρο για όλες και όλους. Για όλους τους παραπάνω λόγους σας ζητώ να υπερψηφίσετε το παρόν νομοσχέδιο. Είναι ένα σημαντικό εργαλείο ως προς την σταδιακή κοινωνική ωριμότητα όλων μας.\nΒΟΥΛΗ: “Το Σύμφωνο Συμβίωσης αίρει τις διακρίσεις σε βάρος συμπολιτών μας”.\nΩς ένα πολύ σημαντικό νομοσχέδιο που αίρει τις διακρίσεις σε βάρος συμπολιτών μας, χαρακτήρισε το νομοσχέδιο για το Σύμφωνο Συμβίωσης, η βουλευτής Φρόσω Καρασαρλίδου, στην ομιλία της στη Βουλή το βράδυ της Τρίτης.\n«Η ψήφιση του Συμφώνου Συμβίωσης είναι σταθμός για την ισονομία και τα ανθρώπινα δικαιώματα στην Ελλάδα. Γιατί με το σύμφωνο που θεσμοθετείται γίνονται δύο αποφασιστικά βήματα.\nΆντρες και γυναίκες πολίτες αυτής της χώρας, των οποίων μέχρι σήμερα δεν αναγνωρίζονται στοιχειώδη δικαιώματα με βάση αναχρονιστικές απόψεις των πιο συντηρητικών κύκλων της κοινωνίας μας…\n– Και γιατί, βέβαια, είναι υπόθεση του Δημοσίου βίου το να μπορεί να συμπαρίσταται κάποιος στο σύντροφό του σε δύσκολες στιγμές. Να μπορεί να ενημερώνεται για την υγεία του. Να μπορεί να κληρονομήσει τα υπάρχοντά του ύστερα από μια ζωή που τα μοιράστηκαν ή τα απόκτησαν μαζί».\nΚαι η βουλευτής Φρόσω Καρασαρλίδου κατέληξε:\n«Συνήθως οι νόμοι δεν έχουν τόσο ανθρώπινο πρόσωπο. Σήμερα θεωρώ πως συμβαίνει το αντίθετο.\nΤο Σύμφωνο Συμβίωσης δίνει ξεκάθαρα το μήνυμα ότι κάτι αλλάζει για μια κοινωνία χωρίς διακρίσεις, με ίσα δικαιώματα και χώρο για όλες και όλους. Είναι ένα σημαντικό εργαλείο ως προς την σταδιακή κοινωνική ωριμότητα όλων μας».\nΠροηγούμενο άρθροΚΟΛΙΝΤΑ ΜΠΑΜΠΟΥ από την Εστία Ρουμλουκιωτών Αλεξάνδρειας σήμερα Τετάρτη 23-12\nΕπόμενο άρθροΑστερούπολη στο Πλατύ: «ξεκινάμε σήμερα, για τέταρτη συνεχόμενη χρονιά!»


Τα καλύτερα ξενοδοχεία κοντά σε: Willimansett - TripAdvisor\nΤα καλύτερα ξενοδοχεία κοντά σε: Willimansett, Chicopee\nΞενοδοχεία κοντά σε: Willimansett\nΦίλτροΣε οποιαδήποτε απόσταση από: WillimansettWillimansett\n3,6 χλμ. από Willimansett\n3,5 χλμ. από Willimansett\n6,3 χλμ. από Willimansett\n3,9 χλμ. από Willimansett\n4,5 χλμ. από Willimansett\nΝο 5 από 6 ξενοδοχεία: Chicopee


Κοροναϊός και Πονοκέφαλος | Ευρωκλινική Αθηνών\nΠροκαλεί ο Κοροναϊός πονοκέφαλο;\nΤον τελευταίο καιρό στο ιατρείο –στην διάρκεια της καραντίνας και μέχρι τώρα- γίνονται όλο και πιο συχνές οι επισκέψεις ασθενών με έντονο πονοκέφαλο. Στην πλειοψηφία πρόκειται για ασθενείς με προηγούμενο ιστορικό κεφαλαλγίας που τώρα έχει γίνει πιο συχνός και πιο έντονος. Επίσης ασθενείς με ιστορικό ημικρανίας που ήταν σε ύφεση αρκετά χρόνια παρουσιάζουν έξαρση του πόνου και νέες κρίσεις ημικρανίας.\nΤο πρώτο ερώτημα των ασθενών είναι αν ο πονοκέφαλος οφείλεται σε λοίμωξη από κορωνοϊό. Η κεφαλαλγία αναφέρεται στο 14% των ασθενών που νοσούν αλλά συνυπάρχει με τα πιο συχνά συμπτώματα που είναι ο πυρετός, ο βήχας, η δύσπνοια και η κόπωση. Η κεφαλαλγία δεν αναφέρεται ως μοναδικό σύμπτωμα του ιού χωρίς άλλες συνοδές ενοχλήσεις.\nΕπίσης οι ασθενείς με χρόνιους πονοκεφάλους δεν είναι πιο επιρρεπείς στο να νοσήσουν σε σχέση με τον υπόλοιπο πληθυσμό. Οπότε πού οφείλεται αυτή η έξαρση;\nΗ πρώτη και βασική αιτία είναι το στρες. Το 50-70 % των ημικρανικών ασθενών αναφέρουν άμεση συσχέτιση του καθημερινού άγχους με την εμφάνιση της ημικρανίας. Η περίοδος που διανύουμε λόγω της πανδημίας του κορωναϊού είναι ιδιαίτερα στρεσογόνος και έχει αλλάξει εντελώς την καθημερινότητά μας. Ένας άνθρωπος που είχε 3 με 5 κρίσεις ημικρανίας τον μήνα μπορεί τώρα να φτάσει τις 10 με 15 κρίσεις. Το άγχος οδηγεί και σε διαταραχή ύπνου, διαταραχή στην πρόσληψη τροφής και μπορεί να λαμβάνει την μορφή φόβου, αγωνίας και πανικού.\nΕίναι πλέον αποδεκτό ότι οι ασθενείς με χρόνια κεφαλαλγία είναι πολύ ευαίσθητοι στις αλλαγές της καθημερινότητας που είναι το χαρακτηριστικό των τελευταίων μηνών. Για παράδειγμα ο ύπνος μπορεί λόγω άγχους να έχει ελαττωθεί ή και να έχει αυξηθεί σε ανθρώπους που δεν εργάζονται την περίοδο αυτή. Εργαζόμενοι από το σπίτι περνούν πολλές ώρες μπροστά στον υπολογιστή κάτι που δεν έκαναν πριν. Υπάρχει ίσως μεγαλύτερη κατανάλωση σε γλυκά ή αλκοόλ που λειτουργούν ως «αγχολυτική τροφή». Η συνεχής παρουσία των παιδιών στο σπίτι προκαλεί ένταση στην καθημερινότητα. Η ελάττωση της σωματικής άσκησης για κάποιους δεν βοηθάει στην εκτόνωση και στην αποφόρτιση του άγχους.\nΙδιαίτερα σημαντική είναι καταρχήν η αναγνώριση αυτών των αλλαγών και πώς επηρεάζουν τον καθένα ξεχωριστά. Η αντιμετώπιση είναι πολυπαραγοντική. Σίγουρα η καθημερινή ενασχόληση με το διαδίκτυο και η αναζήτηση πληροφοριών δεν βοηθάει. Καλό είναι να επιμένουμε στην ενασχόληση με ευχάριστες δραστηριότητες (μουσική, διάβασμα, ζωγραφική, μια ωραία ταινία). Αν δουλεύετε από το σπίτι διατηρείστε κάποια διαλείμματα, τηρείστε ωράριο φαγητού. Κλείστε τον υπολογιστή μετά την δουλειά και αλλάξτε ρούχα/περιβάλλοντα χώρο. Τηρείστε ωράριο ύπνου με σταθερή ώρα αφύπνισης. Πίνετε νερό και προσέξτε την διατροφή σας. Αποφύγετε τα πολλά παυσίπονα γιατί μπορεί να επιδεινώσουν τις κεφαλαλγίες. Εφαρμόστε θετική σκέψη! Ίσως είναι ευκαιρία για ξεκούραση, χαλάρωση και καλύτερη ποιότητα ζωής. Δώστε χρόνο στον εαυτό σας για προσαρμογή στις νέες συνθήκες. Αν παρ’ όλη την προσπάθεια επιμένουν πολύ οι πονοκέφαλοι μιλήστε με τον νευρολόγο σας για περαιτέρω βοήθεια και συμβουλή.\nΒρίσκεστε εδώ:Αρχική Ιατρικά Άρθρα Άρθρα για ενήλικες Κοροναϊός και Πονοκέφαλος


Έμπασε νερά το νέο σχολικό κτίριο στο Καράτουλα | Εφημερίδα Πρωινή\nΈμπασε νερά το νέο σχολικό κτίριο στο Καράτουλα\nΤι αναφέρουν οι γονείς και τι απαντά ο δήμαρχος Πύργου που ενημέρωσε την ΚΤΥΠ\nΛίγες μόνο μέρες μετά τον αγιασμό στο νεόκτιστο σχολικό κτήριο στο Καράτουλα και με την πρώτες βροχές, φάνηκαν και τα πρώτα προβλήματα, καθώς όπως αναφέρει ο Σύλλογος γονέων και κηδεμόνων του σχολείου την περασμένη Πέμπτη και Παρασκευή οι μαθητές της Α΄τάξης του Γυμνασίου, έκαναν μάθημα στους διαδρόμους γιατί το ταβάνι της αίθουσά “κρέμασε” από την νεροποντή και έτρεχε νερό στην αίθουσα,. Επίσης ο Σύλλογος αναφέρεται και σε άλλα προβλήματα που παρουσιάζει ο σχολείο, όπως η ηλεκτροδότηση που δημιουργεί θέματα λειτουργίας και το ημιτελές προαύλιο.\nΑναλυτικά στην ανακοίνωση του συλλόγου γονέων αναφέρονται τα εξής:\n“Στους διαδρόμους έκαναν μάθημα την Πέμπτη 24 Σεπτέμβρη και την Παρασκευή 25 Σεπτεμβρίου οι μαθητές της Α΄τάξης του Γυμνασίου Καράτουλα λόγω της πλημμύρας των δύο αιθουσών.\nΤέλος ο άκρως περιορισμένος προαύλιος χώρος, διότι το μεγαλύτερο τμήμα του είναι υπό κατασκευή, δεν επαρκεί για τις ανάγκες της απαιτούμενης απόστασης μεταξύ μαθητών στα διαλείμματα εν μέσω της πανδημίας του κορωναιού.\nΤα παραπάνω αξίζουν ιδιαίτερης αντιμετώπισης και προσοχής από κάθε συναρμόδιο φορέα ή δημόσια αρχή επειδή λαμβάνουν χώρα στο νέο κτίριο του Γυμνασίου – Λυκείου Καράτουλα, που παρέδωσε η ΚΤ.ΥΠ. (Κτιριακές Υποδομές) και παράλαβε ο δήμος Πύργου πριν ακριβώς δέκα μέρες.\nΟι μαθητές και οι γονείς με τον πλέον κατηγορηματικό τρόπο εκφράζουν την δυσαρέσκεια τους για την κατάσταση αυτή. Γνωρίζουν δε καλά ότι το σχολείο αποτέλεσε για πολλούς μόνο επικοινωνιακό παιχνίδι για φωτογραφίες και χαιρετισμούς. Οι ελλείψεις όμως είναι πολλές και απαιτούν καλή συνεργασία όλων για την επίτευξη του στόχου που δεν είναι άλλος παρά μόνο η σωστή λειτουργία του σχολείου μας.”\nΗ απάντηση Αντωνακόπουλου\nΑπό την πλευρά του δήμαρχος Πύργου Τάκης Αντωνακόπουλος απαντώντας με ανάρτησή του στο fb τόνισε ότι ως δήμος ειδοποίησαν τον αρμόδιο κρατικό φορέα της ΚΤΥΠ για το θέμα που προέκυψε και τόνισε ότι από τεχνικής άποψης παραδόθηκε ένα ολοκληρωμένο έργο με υπογραφές μηχανικών.\n“Σχετικά με το καινούργιο κτίριο Γυμνασίου Λυκείου Καρατουλα και την παρουσία βρόχινων υδάτων εντός αίθουσας, επιβάλλεται αυτοψία μηχανικών του κρατικού φορέα κατασκευής για να απαντηθούν ερωτήματα γύρω από το περιστατικό . Πρόσφατα έγινε η παράδοση από τεχνικής απόψεως ολοκληρωμένου του έργου, με υπογραφές μηχανικών του κρατικού ταμείου υποδομών .Δεν υπήρχε κάτι άλλο να κατασκευασθεί. Οι τελευταίες εκκρεμότητες αφορούσαν την τηλ. σύνδεση και την μεταφορά θρανίων. Δηλαδή τι θα άλλαζε εάν καθυστερούσαν και άλλο? Το πιο πιθανό να παρέμεναν οι μαθητές στις τρώγλες των λυομενων, όπως .η αυτοψία της διεύθυνσης υγείας ομολογεί. Πάντως εμείς ως δήμος άμεσα. ειδοποιήσαμε. τον αρμόδιο κρατικό φορέα.”\n« Νέα Γενιά: Η νεολαία στον κάλαθο των αχρήστων\nΚαταγγελία της ΕΛΜΕ Ηλείας: Τα προβλήματα στην Παιδεία δεν λύνονται με παρεμβάσεις εισαγγελικών και αστυνομικών αρχών »


Virginia Rooms σε Τήνος Χώρα, Greece - Lets Book Hotel\nΕίστε εδώ: Αρχική σελίδα > Ελλάδα Ξενοδοχεία > Τήνος Χώρα Ξενοδοχεία > Virginia Rooms\nΤο Virginia Rooms βρίσκεται σε κεντρική και ήσυχη τοποθεσία στη Χώρα της Τήνου, λίγα μόλις μέτρα από τη φημισμένη Εκκλησία της Παναγίας και το λιμάνι της Τήνου. Διαθέτει παραδοσιακά διακοσμημένα δωμάτια με μπαλκόνι. Σε όλους τους χώρους παρέχεται δωρεάν Wi-Fi. Τα κλιματιζόμενα δωμάτια στο Virginia περιλαμβάνουν σιδερένια κρεβάτια, τηλεόραση, στεγνωτήρα μαλλιών, σίδερο και θυρίδα ασφαλείας. Καθένα έχει ψυγείο εφοδιασμένο με δωρεάν προϊόντα για πρωινό. Σε απόσταση 5 λεπτών με τα πόδια από την ιδιοκτησία θα βρείτε ταβέρνες, καφέ, μπαρ και καταστήματα. Προσφέρεται δωρεάν υπηρεσία μεταφοράς από και προς το λιμάνι της Τήνου. Η αμμώδης παραλία του Αγίου Φωκά είναι 400μ. μακριά.\nΔιεύθυνση: Alavanou 5, Tinos Town 84200 (Χάρτης)\nVirginia Rooms - Φωτογραφίες\nπολυ καλή υποδοχή και φιλοξενία! πεντακάθαρο και μεγάλο δωμάτιο με πολλές παροχές.μείναμε πολύ ευχαριστημένοι και όποτε πρώτα ο Θεός ξαναπάμε Τήνο,θα μείνουμε virginia rooms οπωσδήποτε!. Βρισκόταν κοντά στο κέντρο της χώρας.\nΚρατήσεις στο Virginia Rooms\nΠότε σκοπεύετε να μείνετε στη Virginia Rooms;\nΠώς μπορώ να κάνω κράτηση σε Virginia Rooms;\nΚάντε την κράτησή σας Virginia Rooms εύκολα και με ασφάλεια. Επιλέξτε ένα ή περισσότερα δωμάτια. Μετά κάντε κλικ στο κουμπί "κράτηση τώρα". Στη συνέχεια η φόρμα επιβεβαίωσης εμφανίζεται και πρέπει να επιβεβαιώσετε την κράτησή σας. Έπειτα θα σας στείλουμε ένα άμεσο μήνυμα επιβεβαίωσης μέσω email.\nVirginia Rooms πληροφοριες δωματιου\nΤα δωμάτια είναι παραδοσιακά διακοσμημένα και ανοίγουν σε μπαλκόνι. Όλα περιλαμβάνουν τηλεόραση, κλιματισμό και βραστήρα. Στο ψυγείο θα βρείτε προϊόντα για το πρωινό.\nΨυγείο, Τουαλέτα, Τηλεόραση, Στεγνωτήρας Μαλλιών, Σίδερο ρούχων, Ντους, Μπάνιο, Μπαλκόνι, Κλιματισμός, Θυρίδα ασφαλείας, Θέρμανση\nΤα δωμάτια είναι παραδοσιακά διακοσμημένα και ανοίγουν σε μπαλκόνι. Κάθε δωμάτιο διαθέτει τηλεόραση, κλιματισμό και βραστήρα. Στο ψυγείο θα βρείτε προϊόντα για πρωινό.\nΨυγείο, Τουαλέτα, Τηλεόραση, Στεγνωτήρας Μαλλιών, Σίδερο ρούχων, Παρασκευαστής καφέ/τσάι, Ντους, Μπάνιο, Μπαλκόνι, Κλιματισμός, Θυρίδα ασφαλείας, Θέρμανση\nΚάθε στούντιο προσφέρει παραδοσιακή διακόσμηση, μπαλκόνι, μικρή κουζίνα, τηλεόραση και βραστήρα. Στο ψυγείο θα βρείτε προϊόντα για την προετοιμασία του πρωινού σας.\nΠαροχές στο Virginia Rooms\nΧώρος αποθήκευσης αποσκευών, Χρηματοκιβώτιο, Υπηρεσία αγοράς εισιτηρίων, Οργάνωση εκδρομών, Γρήγορο check in/check out\nΠεριποιήσεις μαλλιών, Πεντικιούρ, Μανικιούρ, Βαφή μαλλιών, Make up services, Hair styling, Hair cut, Beauty services\nVirginia Rooms Πολιτικη\nΞενοδοχεία κοντά Virginia Rooms